
1  articulam  'quam'  post  comparativos  'plus  amplius  minus 
longius  propius'  omissam  ut  tractarem  id  me  commovit,  quod 
viri  docti  hanc  quaestionem,  quamquam  saepius  breviter 
attigerunt,  tamen  uberius  adeo  non  pertractaverunt,  ut  ne 
exempla  quidem  plene  cumulateque  collecta  sint  ac  publice 
proposita.  Qua  in  re  eum  cursum  mihi  tenendum  esse  opinor, 
ut  primum  virorum  doctorum  sententias  proferam  atque  illu- 
strem,  deinde  exemplis  allatis  ex  priscae  aureae  argenteaeque 
latinitatis  monumentis  diversas  formas  post  comparativos 
'plus  amplius  minus  longius  propius'  adhibitas  earumque 
originem  explicem,  denique  de  singulorum  scriptorum  ser- 
mone  disseram.  Priusquam  autem  medias  in  res  eamus, 
scriptores  quos  huius  quaestionis  causa  adii  commemorare 
liceat.  Usus  igitur  sum  corporis  inscriptionum  Latinarum 
primo  volumine;  ex  poetis  quidem  Plautum,  Terentium,  En- 
nium,  Catullum  adhibui  (LuciHi  et  Lucretii  exempla  exstant 
nuUa) ;  ex  scriptoribus  autem  Catonem,  Ciceronem,  Varronem, 
Caesarem,  Sallustium,  Cornelium  Nepotem,  Livium,  Curtium 
Rufum,  Tacitum,  Plinium  minorem  legi.  Valde  me  adiuvit 
in  inscriptionibus  index  vocabulorum  ab  Huebnero  editus,  in 
Caesaris  commentariis  lexicon  Meuseli,  in  Taciti  scriptis  lexi- 
con  Gerberi-Greefi,  denique  in  Livii  libris  historiae  lexicon 
Fuegneri,  cuius  primus  fasciculus  continens  comparativum 
'amplius'  in  lucem  prodiit;  neque  minus  in  comparativo  'am- 
plius'  thesauri  linguae  Latinae  primum  volumen  adiumento 
mihi  fuit. 

§  1.  Nunc  ad  rem  accedamus;  atque  primum  profere- 
mus,  quid  viri  docti  de  particula  quam  omissa  post  compara- 
tivos  „plus  amplius  minus  longius  propius"  dixerint.  Priores 


quidem  grammatici  Reisigius  ,  Holtzius  2) ,  Draegerus  ^), 
Kuebnerus^)  particulam  quam  post  comparativos  „plus  am- 
plius,  minus,  longius,  propius"  fere  omitti,  sed  etiam  quam  vel 
ablativum  comparationis  adhiberi  posse  adnotant  afferuntque 
nonnulla  exempla.  Scbmalzium  autem  in  grammatica  Latina 
eam  rem  ne  commemoravisse  quidem  mirum  est.  Uberius 
quidem  ac  subtilius  E.  Woelfflinus  ^)  et  B.  Delbrueckius  ^), 
viri  artis  grammaticae  peritissimi,  eam  quaestionem  per- 
tractaverunt.  Woelfflinus  igitur  in  dissertatione  sua  baec  fere 
explicat:  „Die  altere  Latinitat  kennt  nicbt  quam,  die  jiingerc 
bat  es  erst  zur  Verdeutlicbung  eingefiibrt."  Cui  rei  assen- 
tior;  neque  usquam  in  prisca  latinitate  particula  quam  post 
comparativos  „plus  amplius  minus"  invenitur.  Deinde  Woelff- 
linus  exempla  nonnulla  affert,  velut  „Plus  triginta  annis  natus 
sum",  Plaut.  Men.  446;  „Homini  misero  plus  quingentos  cola- 
pbos  infregit  mibi",  Ter.  Adel.  199.  Tum  vero  sic  pergit: 
„Hier  steben  Nominativ,  Akkusativ  und  Ablativ  durcbaus 
aufier  aller  syntaktiscben  Verbindung  mit  dem  Komparativ, 
welcben  man  vielmebr  parataktiscb,  den  Zablwortern  nacb- 
gestellt  denken  mufi ;  quingentos  —  plus  —  colapbos  =  quin- 
gentos,  immo  plures,  infregit  mibi.  DaB  man  an  dem  Neutrum 
Singularis  keinen  Ansto6  nebmen  diirfte,  ist  bekannt  genug 
und  durcb  einen  Vers  des  Terenz  leicbt  zu  veranscbaulicben 
„Dies  triginta  aut  plus  eo  in  navi  fui",  Hec.  421.  Befremd- 
licb  ist  die  Wortstellung,  weil  die  Komparative  den  Zablen 
gewobnlicb  vorausgeben.  Allein  solcbe  Umstellung  ist  oft 
erfolgt,  wenn  die  alte  Parataxis  in  eine  Hypotaxis,  d.  b.  in 
einen  abbangigen  Nebensatz  verwandelt  ist.  Aus  venit  simul 
ac  sol  occidit  wurde  simulac  venit,  sol  occidit.    Daber  bat 


1)  Reisig,  Vorlesungen  iiber  lat.  Sprachwissenschaft,  p.  798. 

2)  Holtze,  Syntaxis  priscorum  scriptorum  latinorum  usque  ad 
Terentium,  II  p.  210. 

3)  Draeger,  Historische  Syntax  der  lat.  Sprache,  I  524. 

4)  Kiihner,  Ausfiihrliche  Grammatik  der  lat.  Sprache,  II  977. 

5)  E.  Wolffliin,  Lateinische  und  romanische  Komparation,  p.  49sq. 

6)  Brugmann  u.  Delbriick,  GrundriB  der  vgl.  Gramm.  der  indo- 
germanischen  Sprachen,  V  p.  137  sq. 


die  Vetschiebung  des  Komparativs  keine  Bedenken."  Sed 
ea  sententia  mihi  admodum  quaesita  videtur  esse.  Primum 
enim  in  Plauti  versu  allato  a  Woelfflino  „Plus  triginta  annis 
natus  sum"  comparativus  plus  cum  ablativo  coniunctus  est. 
Woelfflinus  igitur  non  habuit,  quod  negaret  eo  loco  com- 
parativum  cum  syntaxi  coniunctum  exstare.  Deinde  etiamsi 
priorem  parataxin  in  hypotaxin  mutatam  esse  probamus, 
tamen  sequitur,  ut  ablativus  post  comparativos  „plus  amplius 
minus"  poneretur.  Denique  Woelfflinus  neglexit  inscriptiones, 
quarum  in  veterrima,  in  senatus  consulto  de  Bacchanalibus, 
iam  ablativus  invenitur,  quod  Delbrueckius  optime  adversus 
Woelfflinum  protulit. 

§  2.  Delbrueckius  ipse,  postquam  nonnulla  priscae 
latinitatis  exempla  attulit  sententiamque  Woelfflini  explica- 
tionem  ab  epistula  de  Bacchanalibus  orsus  haec  fere  disserit : 
„In  dem  Satze  der  epistula  de  Bacchanalibus  „Dum  ne 
minus  senatorbus  C  adesent"  finden  wir  neben  dem  Kom- 
parativ  plus  (rectius  eum  dicere  „minus"  oportuit)  den  zu 
erwartenden  Ablativ  senatoribus;  das  Verbum  sollte  nach 
strenger  grammatischer  Regel  im  Singular  stehen,  weil  plus 
Subjekt  ist,  ist  aber  pluralisch  geworden,  weil  das  tatsach- 
liche  Subjekt  senatores  vorschwebte.  Dann  aber  wurde  eben 
um  des  Verbums  willen  aus  dem  Ablativ  der  Nominativ, 
und  so  entstand  unser  Typus.  Ein  Satz  wie  „minus  quin- 
decim  dies  sunt",  Plaut.  Trin.  402,  hat  also  die  Vorstufen: 
1)  minus  quindecim  diebus  est;  2)  minus  quindecim  diebus 
sunt." 

Qua  explicatione  Delbrueckius  veri  vestigium  videtur  in- 
venisse.  Recte  enim  fecit,  quod  a  vetustissimo  loco,  ubi  abla- 
tivus  exstat,  dissertationem  orsus  est.  Optime  quoque  dis- 
putavit  verbi  causa  ex  ablativo  nominativum  esse  factum. 
Sed  idem  non  nisi  nominativi  casum  explicavit.  Quo  modo 
autem  alii  casus  explicandi  sunt,  quorum  imprimis  accusa- 

1)  Brugmann  u.  Delbriick,  GrundriB  der  vgl.  Gramm.  der  indog. 
Sprachen,  V  p.  137  sq. 

2)  Cf.  Corp.  Inscr.  I  196,  6;  9;  18;  23. 


tivus  mutatus  non  est?  Velut  in  Plauti  Sticho  bic  locus 
invenitur  „At  ego  illam  (famem)  in  alvo  gesto  plus  annos 
decem"  (v.  160).  Itaque  cum  Delbrueckius  non  omnia  exempla 
coUecta  habuisset,  fieri  potuit,  ut  eius  sententiam  amplificarem. 

§  3.  Quinque  vero  genera  principalia  exemplorum  in- 
veniuntur :  aut  post  comparativos  'plus  amplius  minus  longius 
propius'  ablativus  adhibetur,  aut  numerus  in  ablativo  poni- 
tur  casu  substantivi  comparativo  antepositi  non  mutato,  aut 
casus  neque  substantivi  neque  numeri  mutatur  sive  com- 
parativus  numero  antepositus  substantivum  sequitur  sive, 
quod  plerumque  fit,  numero  atque  substantivo  antecedit  sive 
inter  numerum  et  substantivum  collocatur  sive  post  numerum 
substantivumque  ponitur ;  aut  vocabula,  quae  comparativum 
sequuntur,  flecti  non  possunt,  sed  particula  quam  deest;  aut 
denique  post  comparativos  „plus  amplius  minus"  particula 
quam  posita  est.  Pariter  autem  atque  Delbrueckius  ab  ablativo 
vetustissima  forma  post  comparativos  plus  minus  adhibita  ini- 
tium  faciam.  Ablativus  igitur  his  locis  invenitur:  „Dum  ne 
minus  senatorbus  C  adesent  quom  ea  res  cosoleretur", 
Corp.  Inscr.  I  196,  6;  9;  18;  23.  In  eadem  inscriptione, 
quae  dicitur  senatus  consultum  de  Bacchanalibus,  hic  locus 
exstat:  „Neve  inter  ibei  virei  plous  duobus,  mulieribus 
plous  tribus  arfuisse  velent",  21.  Quomodo  hic  ablativus 
,mulieribus'  explicandus  est?  Cum  enim  antea  nominativus 
,virei'  legatur,  similiter  ,mulieres'  exspectatur.  Altenbur- 
gius  1)  quidem  ablativum  ,mulieribus'  ex  assimilatione  formae, 
quae  dicitur,  interpretatus  est:  ablativo  interiecto  ,duobus', 
qui  animo  scribentis  inhaereret,  sequentis  verbi  ablativum 
effectum  esse.  Altenburgium  sequitur  Oertelius^).  Quam- 
quam  fieri  potest,  ut  ablativus  ,mulieribus'  ita  explicetur, 
tamen  mea  quidem  sententia  hac  explicatione  opus  non  est. 
Ut  enim  in  eadem  inscriptione  iam  ablativus  ,senatorbus' 
post  comparativum  'minus'  invenitur,  ita  hoc  loco  ablativus 


1)  0.  Altenburg,  De  sermone  pedestri  Italoram  vetustissimo,  Diss. 
Gryphiswald.  1898,  p.  34. 

2)  H.  Oertel,  Indogermanische  Forschungen,  Bd.  31,  p.  61. 


,mulienbus'  ex  comparativo  'plus'  aptum  est,  cum  nomina- 
tivus  ,virei'  verbo  ,vellent'  subiceretur.  ,Mulieribus'  autem 
comparativo  'plus'  antepositum  est,  quod  accentum  habet. 
Praeterea  priscae  latinitatis  baec  ablativi  exempla  inveniun- 
tur:  „Mi.nus  hercle  in  istis  rebus  sumptumstjs ex  minis", 
Plaut.  Trin.  411.  „Tum  tu  igitur  nil  attulisti  plus  una 
hac  sententia",  Ter.  Hec.  462.  „Nunc  ego  arbitror  opor- 
tere  restitui,  quin  minus  duobus  milibus  ducentis 
sit  aerum  equestrium",  Cato  Orat.  rel.  64,  1.  Apud 
Ciceronis  aetatis  scriptores  hi  loci  exstant:  „Si  ostendam 
minus  tribus  medimnis  in  iugerum  neminem  dedisse 
decumae,  concedes,  opinor,  ut  cum  decumo  fructus  arationis 
perceptus  sit,  neminem  minus  tribus  decumis  dedisse", 
Cic.  in  Verr.  II  3,  114.  Hic  post  comparativum  minus  bis 
ablativus  positus  est.  „Dum  orator  ne  plus  decuma  det, 
expedit  ei  decumam  esse  quam  maximam",  Cic.  in  Verr.  II 
3,  147.  „Cum  plus  uno  verum  esse  non  possit",  Cic.  de 
orat.  II  30.  Item  Ac.  pr.  II  147.  Similes  sunt  hi  loci  Cice- 
ronis:  „Quae  conclusiones  idcirco  ratae  sunt,  quod  in  dis- 
iunctione  plus  uno  verum  esse  non  potest",  Top.  56.  „Nam 
et  in  rerao  sentio  non  esse  id,  quod  videatur,  et  in  columba 
pluris  videri  colores  nec  esse  plus  uno",  Acad.  pr.  H  79. 
„Sed  sit  ingenio  divino,  quem  unum  e  physicis  potissi- 
mum  probabit?  Nec  plus  uno  poterit",  Acad.  pr.  II  117. 
„Neque  enim  si  CCXL  iugera  oliveti  colas,  non  possis  mi- 
nus  uno  vilico  habere",  Varro,  Rer.  rust.  I  18,  3.  „Brevi 
spatio  legiones  numero  horainum  expleverat,  cum  initio  non 
amplius  duobus  milibus  habuisset",  Sall.  Cat.  56,  2. 
Livius  hoc  exemplum  praebet:  „In  legationes  non  plus  sin- 
gulis  senatoribus  invenientes  coacti  sunt  binos  equites 
adicere",  IV  52,  7.  Quibus  exemplis  copia  hominum  et  rerum 
significabatur;  sequuntur  loci,  qui  ad  tempus  et  spatium  si- 
gnificandum  pertinent:  „Plus  triginta  annis  natus  sum, 
quom  interea  loci  numquam  quicquam  facinus  feci  peius", 
Plaut.  Men.  446.    „Hunc  si  ullus  deus  amaret,  plus  annis 


1)  lordan  p.  66,  7. 


^    10  — 


decem,  plus  iam  viginti  mortuom  esse  oportuit",  Plaut. 
Baccli.  818/19.  „Plus  iam  anno  scio",  Plaut.  Curc.  14. 
Hic  quamquam  numerus  non  apparet,  tamen  numerus  ,uno' 
cogitandus  est;  numerus  ,uno'  positus  est  hoc  loco  Catulli: 
„Plus  uno  maneat  perenne  saeclo",  c.  I  10.  „Si  Roma, 
unde  eos  noverat  Roscius,  qui  Romam  multis  annis  non  venit 
neque  numquam  plus  triduo  fuit?"  Cic.  pro  Sex.  Rosc. 
Am.  74.  Hic  in  substantivo  ,triduo'  numerus  ,tres'  continetur. 
,,Quae  tamen  urbs  mihi  coniunctissima  plus  una  me  nocte 
cupiens  retinere  non  potuit",  Cic.  Phil.  I  7.  Similis  est  hic 
Sallusti  locus:  „Neque  postea  in  ullo  loco  amplius  uno 
die  aut  una  nocte  moratus",  lug.  76,  1.  „Quod  pro 
Cornificio  me  abhinc  amplius  annis  XXV  spopondisse 
dicit  Flavius,  tamen  velim  des  operam",  Cic.  ep.  ad  Att.  XII 17. 
„Romuli  autem  aetatem  minus  his  sescentis  annis 
fuisse  cernimus",  Cic.  de  rep.  II  18.  „Neque  longius 
anno  remanere  uno  tn  loco  colendi  licet",  Caes.  Bell.  Gall. 
IV  1,  7.  „Cum  iam  amplius  horis  sex  continenter  pu- 
gnaretur,  P.  Sextius  Baculus  et  item  C.  Volusenus  ad  Galbam 
accurrunt",  Caes.  Bell.  Gall.  III  5,  1.  „Interim  nostri  milites 
impetum  hostium  sustinuerunt  atque  amplius  horis  quat- 
tuor  fortissime  pugnaverunt",  Caes.  Beil.  Gall.  IV  37,  3. 
„Pugnatum  amplius  duabus  horis  est",  Liv.  27,  12,  14. 
„Ita  dies  circiter  XV  iter  fecerunt,  uti  inter  novissimum 
hostium  agmen  et  nostrum  primum  non  amplius  quinis 
aut  senis  milibus  passuum  interesset",  Caes.  Bell.  Gall. 
I  15,  5.  Item  spatium  his  locis  significatur:  „Quae  castra 
amplius  milibus  passuum  octo  in  latitudinem  pate- 
bant",  Caes.  Bell.  Gall.  II  7,  4.  „Ad  Siciliam  vergens  faucibus 
ipsis  non  amplius  patet  milibus  quinque  et  tri- 
ginta",  Sall.  hist.  fr.  IV  25  ^).  Nunc  autem  sequuntur 
exempla  eius  modi,  ut  aequo  iure  ablativus  comparationis  vel 
mensurae  statui  possit:  „Verum  ingenium  plus  triginta 
annis  maiust  quam  alteri",  Plaut.  Bacch.  462.  „Quid  pot- 
est  esse  sole  maius?  quem  mathematici  amplius  duo- 

1)  Sall.  hiBi.  rell.  cd.  B.  Mauronbreclier. 

deviginti  partibus  confirmant  maiorem  esse  quam  ter- 
ram",  Cic.  Ac.  pr.  II  82.  „Neque  a  sole  longius  unius 
signi  intervallo  disceclit",  Cic.  de  nat.  deor.  II  53.  Hic 
comparativus  longius  ratione  spatii  cum  numero  coniunctus 
est.  Item  res  se  habet  boc  loco:  „Iamque  ab  eo  non  lon- 
gius  bidui  via  aberant",  Caes.  Bell.  Gall.  VI  6,  2.  „Da- 
turum  se  operam,  ne  longius  triduo  a  castris  abesset", 
Caes.  Bell.  Gall.  VII  9,  2.  „Cum  ipse  ab  hostium  castris 
non  longius  mille  et  quingentis  passibus  abesset, 
Considius  ad  eum  accurrit",  Caes.  Bell.  Gall.  I  22,  1.  2; 
„Neque  longius  a  mari  passibus  trecentis  aberant", 
Caes.  Bell.  Civ.  III  66,  3.  „Neque  longius  ab  Oceano 
milibus  passuum  octoginta  in  Rhenum  influit  (Mosa)", 
Caes.  Bell.  Gall.  IV  10,  2.  „Tamen  sese  non  longius  mili- 
bus  passuum  quattuor  aquationis  causa  processurum 
eo  die  dixit",  Caes.  Bell.  Gall.  IV  11,  4.  „Certior  factus  est 
magnas  copias  oppugnandi  sui  causa  convenisse  neque  lon- 
gius  milibus  passuum  octo  ab  hibernis  suis  afuisse", 
Caes.  Bell.  Gall.  V  53,  6.  7.  „Non  longius  mille  pas- 
sibus  a  nostris  munitionibus  considunt",  Caes.  Bell.  Gall. 
VII  79,  1.  „Non  amplius  milibus  passuum  duo- 
deviginti  aberat",  Caes.  Bell.  Gall.  I  23,  1.  „Cum  ab  hoste 
non  amplius  passuum  duodecim  milibus  abesset, 
ad  eum  legati  revertuntur",  Caes.  BelL  Gall.  IV  11,  1. 
„Abest  derecto  itinere  ab  Utica  paulo  amplius  pas- 
suum  milibus  tribus",  Caes.  Bell.  Civ.  II  24,  4.  „Com- 
perit  minus  quinque  et  viginti  milibus  longe  ab 
Utica  eius  copias  abesse",  Caes.  Bell.  Civ.  II  37,  3.  „Non 
enim  amplius  pedum  milibus  duobus  a  castris  castra 
distabant",  Caes.  Bell.  Civ.  I  82,  4.  „Huc  teretes  stipites  .  . . 
demittebantur,  ita  ut  non  amplius  digitis  quattuor 
ex  terra  eminerent",  Caes.  Bell.  Gall.  VII  73,  6.  „Dum  ne 
amplius  duabus  noctibus  a  castris  abessent",  Liv.  44, 
45,4.  „Ut  quaereret  de  veneficiis  longius  ab  urbe  decem 
milibus  passuum",  Liv.  40,  43,2.  Similis  est  hic  Livi 
locus :  „Veneficii  quaestio  ex  senatus  consultu,  quod  in  urbe 
propiusve  urbem  decem  milibus  passuum  esset  com- 

missum,  C.  Claudio  praetori  decreta",  40,  37,4.  „Additum 
etiam  utroque  ignominiae  est,  ne  in  oppidis  hibernarent  neve 
hiberna  propius  ullam  urbem  decem  milibus  passuum 
aedificarent",  Liv.  26,  1,  10.  „Ne  quis  eorum  propius  mare 
quindecim  milibus  passuum  agrum  aedificiumve  habe- 
ret",  Liv.  26,  34,  9.  „AIexander  haud  longius  centum 
quinquaginta  stadiis  Dareum  a  se  abesse  compererat", 
Curtius  4,  10,  15.  „Est  tamen  statim  ab  capite  paulo  am- 
plius  mille  passibus  locus  suspectus",  Plinius  ep.  10, 
90,  1.  Quo  loco  codices  dissentiunt;  A  enim  praebet  „mille 
^ocus",  a  „mille  passibus  locus",  Catanaeus  „mille  passuum 
locus."  Utraque  lectio  et  „mille  passibus"  et  „mille  passuum" 
tolerari  potest.  Apud  Plinium  similis  locus  non  exstat;  cum 
autem  plerumque  ad  spatium  significandum  post  amplius 
ablativus  adhibeatur,  lectionem  ,mille  passibus'  praefero. 
Keilius  quidem  ,passuum'  scribit,  in  thesauro  linguae  Latinae 
ablativus  ,passibus'  legitur.  Exempla  autem,  ubi  ablativus 
comparationis  vel  temporis  aequo  iure  statui  potest,  haec 
inveniuntur:  „Minus  triginta  diebus  Metellus  totam 
triennii  praeturam  tuam  rescidisset",  Cic.  in  Verr.  II  2,  140. 
„Remigem  quendam  e  quinqueremi  Rhodiorum  vaticinatum 
madefactum  iri  minus  triginta  diebus  Graeciam 
sanguine",  Cic,  de  div.  168.  „Nam  minus  horis  tribus 
milium  passuum  trium  in  circuitu  munitionem  perfecerunt", 
Caes.  Bell.  Gall.  V  42,  4.  „Itaque  qua  sex  mensibus  iter 
fecerat,  eadem  minus  diebus  triginta  in  Asiam  reversus 
est",  Nepos,  Themist.  V  2.  „Ummidia  Quadratilla  paulo 
minus  octogensimo  aetatis  anno  decessit",  Plinius 
ep.  VII  24,  1.  Nonnullis  quidem  locis  ablativus  instrumenti 
vel  comparationis  constitui  potest:  „Vetat  nec  e  lapide  ex- 
citari  plus  nec  imponi  quam  quod  capiat  laudem  mortui  in- 
cisam  ne  plus  quattuor  herois  versibus",  Cic.  de 
leg.  II  68.  „Neque  eam  (terram)  minus  binis  arandum, 
ter  melius",  Varro,  Rer.  rust.  I  27,  2.  Hic  numerus  ,binis' 
substantivo  ,vicibus'  supplendus  est.  „Ut  captivi  ne  minus 
decem  pondo  compedibus  vincti  in  custodia  essent", 
Liv.  32,  26,  18.    „Namque  versibus  exposuit  ita,  ut  sub  sin- 

gulorura  imaginibus  facta  magistratusque  eorum  non  am- 
plius  quaternis  quinisve  versibus  descripserit", 
Nepos  Att.  18,  6.  Denique  autem  exerapla  mihi  proferenda 
sunt,  ubi  ablativus  absolutus,  qui  dicitur,  vel  ablativus  com- 
parationis  statui  potest:  „Tribunum  plebis  plus  viginti 
volneribus  acceptis  iacentem  raoribunduraque  vidistis", 
Cic.  pro  Sestio  85.  „Plus  tertia  parte  interfecta  reli- 
quos  in  fugam  coniciunt",  Caes.  Bell.  Gall.  3,  6,  2.  „Fieri 
solitum,  ut  fetialis  hastam  ferratam  ad  fines  eorum  ferret  et 
non  minus  tribus  puberibus  praesentibus  diceret", 
Liv.  1,  32,12.  „Atque  in  ipso  itinere  haud  plus  quadra- 
ginta  equitibus  conlectis  tantum  motura  fecit",  Liv. 
29,  32,  12/13.  „Quidam  auctores  sunt  duo  milia  et  octingen- 
tos  hostium  caesos  non  plus  quingentis  Romanorum 
amissis",  Liv.  23,  16,  15.  „Non  plus  duobus  milibus 
hominum  amissis  cetera  omnis  multitudo  petunt  Thessa- 
liam",  Liv.  32,  12,9.  „Ad  raille  et  septingenti  caesi  non 
plus  centum  Romanorum  sociorumque  occisis", 
Liv.  22,  41,2.  Omnibus  locis,  quos  adhuc  attuli,  comparativi 
'plus  amplius  minus  longius  propius'  ablativo  antecedebant. 
Exstant  autem  exempla,  ubi  coraparativi  ablativura  sequuntur ; 
eius  modi  hos  locos  inveni:  „Hoc  nomen  triennio  am- 
plius,  quod  erat  in  prirais  magnura,  in  adversariis  relinque- 
bat?"  Cic.  pro  Q.  Rosc.  cora.  9.  „Saepe  enira  singulis  uten- 
dum  est,  plerumque  binis;  non  fere  ternis  amplius" 
(sc.  utendum  est),  Cic.  Orat.  224.  „Ipsa  enim  natura,  quasi 
modularetur  horainum  orationem,  in  orani  verbo  posuit  acutam 
vocem  nec  una  plus",  Cic.  Orat.  58.  Ex  quibus  exem- 
plis  apparet  singulos  nuraeros  coraparativis  antepositos  esse 
propterea,  quod  accentura  habent.  Sirailes  sunt  hi  loci: 
,,Cum,  si  uno  minus  damnarent,  conderanari  reus  non  posset, 
non  ad  cognoscendara  causara,  sed  ad  explendam  damna- 
tionera  praesto  fuisse",  Cic.  pro  A.  Caecina  29.  „Haec  dicta: 
uno  plus  Tuscorura  cecidisse  in  acie",  Liv.  2,  7,  2.  „Iis 
enira  regiis  quadraginta  annis  et  ducentis  paulo 
cura  interregnis  araplius  praeteritis  .  .  .  tantura  odium 
populum  Romanum  regalis  nominis  habuit",  Cic.  de  rep.  II  52. 

„Inde  quinqueremibus  septem  et  lembis  viginti 
amplius  miserat  in  Corinthium  sinum",  Liv.  28,  8,8. 
„Quingentis  passibus  longius  ab  urbe  castra  posu- 
ere",  Liv.  37,  21,  L  „Ne  quis  unciario  faenore  am- 
plius  exerceret",  Tac.  Ann.  6,16.  „Militum  quadringentis 
ferme  interfectis  nec  multo  amplius  vulneratis",  Tac. 
Ann.  14,  37.  Nunc  sequuntur  nonnuUa  exempla,  ubi  com- 
parativus  inter  substantivum  antepositum  et  numerum  in- 
venitur:  „Isque  aed(ilis)  diebus  ne  minus  X  antequam 
locet,  aput  forum  ante  tribunale  suom  propositum  habeto", 
Corp.  Inscr.  206,  34.  „Navibus  ne  minus  viginti  quin- 
que  quinqueremibus  adiuvaret  Romanos",  Liv.  26,  24,  10. 
„Alibi  parte  plus  dimidia  rem  auctam  (invenio)",  Liv. 
29,  25,  2.  Denique  duo  loci  exstant,  ubi  comparativus  inter 
numerum  antepositum  atque  substantivum  collocatus  est: 
„Ab  neutra  parte  sexcentis  plus  peditibus  et  dimi- 
dium  eius  equitum  cecidit",  Liv.  21,  49,  8.  „Sedecim  non 
amplius  eo  anno  legionibus  defensum  imperium  est", 
Liv.  30,  27,  10.  Quibus  in  exemplis  ablativus  post  compara- 
tivos  plus  amplius  minus  longius  propius  adhibitus  est. 

§  4.  Nunc  autem  unum  exemplum  ex  ,epistula  de  Bac- 
chanalibus'  afferam,  ubi  casu  substantivi  comparativo  ante- 
positi  non  mutato  numerus  in  ablativo  positus  est :  „Neve 
inter  ibei  virei  plous  duobus  ...  arfuise  velent",  Corp. 
Inscr.  I  196,  21.  Quo  loco  nominativum  antepositum  ,virei' 
comparativus  plous  cum  ablativo  ,duobu8*  coniunctus  se- 
quitur.  Substantivum  ,virei*  quidem,  cum  a  comparativo 
,plous'  seiunctum  et  subiectum  esset  verbo  ,velent',  in  nomi- 
nativo  positum  est.  Propterea  autem  substantivum  ,virei' 
seiunctum  et  antepositum  esse  videtur  mihi,  quod  accentum 
habet.  Numerus  ,duobus'  quidem  comparativo  anteposito 
subiectus  in  ablativo  exstat. 

Similiter  eiusdem  inscriptionis  hic  locus  exstat:  „Ho- 
mines  plous  V  oinvorsei  virei  atque  mulieres  sacra  ne 
quisquam  fecise  velet",  19.  Hic  aeque  atque  antea  ante- 
positus  est  nominativus  ,homines',  quem  sequitur  compara- 
tivus  ,plous'  cum  numero  ,quinque'  coniunctus;  in  eo  autem 


—    15  — 


enuntiato  ablativus  prorsus  deest,  cum  numerus  ,quinque', 
quem  in  ablativo  exstare  oporteret,  declinari  non  possit.  Ea 
igitur  transpositione  substantivi  ablativi  vis  repressa  esse 
videtur.  Qui  sermo,  ubi  substantivum  seiunctum  a  compara- 
tivo  antepositum  est,  quod  accentum  habet,  saepius  nobis 
occurrit.  Atque  primum  exempla  afferam,  ubi  nominativus 
substantivi  comparativis  'plus  amplius  minus'  antepositus  est: 
„Centuripinorum  senatus  decrevit  populusque  Romanus  iussit, 
ut  senatores  ne  minus  triginta  adesent",  Cic.  inVerr. 
II  2,  161.  „E,efertae  sunt  orationes  amplius  centum 
quinquaginta,  quas  quidem  adbuc  invenerim  et  legerim, 
et  verbis  et  rebus  inlustribus",  Cic.  Brut.  65.  „Nostri  non 
amplius  viginti  omnibus  sunt  proeliis  desiderati",  Caes. 
Bell.  Civ.  III  53,  2.  „Eo  die  milites  sunt  paulo  minus 
septingenti  desiderati",  Caes.  Bell.  Gall.  VII  51,  4.  „Ex 
Afranianis  interficiuntur  T.  Caecilius  et  praeter  eum  cen- 
turiones  quattuor  milites  amplius  ducenti",  Caes.  Bell. 
Civ.  I  46,  5.  „Romani  milites  de  duabus  legionibus 
paulo  plus  ducenti  ceciderunt",  Liv.  40,  32,  7.  „Ro- 
mani  minus  quadringenti  (caesi  traduntur)",  Liv.  24, 
17,  6.  „Sed  qui  vere  dicionis  imperiique  Romani  facti  sint  ob- 
sidibus  datis,  populi  amplius  fuerunt  centum  viginti", 
Liv.  22,  20,  11.  Nunc  sequuntur  loci,  qui  accusativum  com- 
parativo  antepositum  praebent:  „Agri  iugra  non  am- 
plius  XXX  possidebit",  Corp.  Inscr.  I  200,  14.  „Qui  in 
agrum  compascuom  pequdes  maiores  non  plus  X  pas- 
cet",  Corp.  Inscr.  I  200,  14.  „Ibi  scrobes  effodito  plus 
sexagenos  in  dies",  Plaut.  Amph.  fr.  VI  p.  53  ed.  Goetz- 
Schoell.  „Ancillas  secum  duxit  plus  decem",  Ter. 
Heaut.  451.  „In  Sauracti  et  Fiscelli  caprae  ferae  sunt,  quae 
saliunt  e  saxo  pedes  plus  sexagenos",  Cato^),  Orig.  II 
16.  „Quod  nisi  fecerit,  se  cohortesque  amplius  tri- 
ginta  in  periculum  esse  venturum",  Caes.  Bell.  Civ.  I  17,  2. 
„Ipse  uno  die  Phocidis  Elatiam  milia  amplius  sexaginta 
contendit",  Liv.  28,  7,  4.  Non  modo  nominativus  et  accusa- 


1)  Jordan  p.  11,  18. 

tivus  substantivi  sed  etiam  genitivus  comparativo  antepositus 
est.  „Sed  me  illa  cura  sollicitat  angitque  vehementer,  quod 
dierum  iam  amplius  quinquaginta  intervallo  nihil  a 
te,  nihil  a  Caesare,  nihil  ex  istis  locis  non  modo  litterarum, 
sed  ne  rumoris  quidem  adfluxit",  Cic.  ad  Q.  fratrem  III  3,  1. 
„Milium  amplius  quinquaginta  circuitu  locis  apertis 
exercitum  duceret",  Caes.  Bell.  Gall.  I  41,  4.  „Hanc  regionem 
dierum  plus  triginta  in  longitudinem  patentem",  Liv.  38, 
59,  6.  „Theatrum  domine,  Nicaeae  maxima  iam  parte  con- 
structum  imperfectum  tamen,  sestertium,  ut  audio,  am- 
plius  centies  hausit",  Plin.  epist.  10,  39,  1.  Denique  in 
praepositionibus  substantivum  comparativo  antecedit:  „A  mi- 
libus  passuum  minus  duobus  castra  posuerunt",  Caes. 
Bell.  Gall.  II  7,  3.  „Ex  hominum  milibus  amplius 
triginta  plus  tertia  parte  interfecta  reliquos  perterritos  in 
fugam  coniciunt",  Caes.  Bell.  Gall.  III  6,  2.  „Capta  quattuor 
milia  septingenti  cum  equis  plus  quingentis",  Liv.  40, 
32,  6.  „Capta  supra  quinque  et  triginta  milia  cum  car- 
pentis  Gallicis  plus  ducentis",  Liv.  31,  21,  17. 

§  5.  Posteaquam  demonstravi,  quomodo  ex  ablativo  sub- 
stantivo  transposito  nova  forma  orta  sit,  nunc  afferam  exempla 
eius  generis,  ubi  comparativo  anteposito  neque  numeri  neque 
substantivi  casus  mutatur;  hoc  quidem  genere  scriptores 
plerumque  utuntur.  Atque  primum  locos  afferam,  ubi  post 
comparativos  'plus,  amplius  minus'  nominativi  casus  exstat : 
„Quom  amplius  diesLX  reliquei  erunt",  Corp.  Inscr.  I 
206,  151.  „Minus  quindecim  dies  sunt,  quom  pro 
hisce  aedibus  minas  quadraginta  accepisti  a  Callicle",  Plaut. 
Trin.  402.  „Amplius  sunt  sex  menses",  Cic.  pro  Q. 
Rosc.com. 8.  „Quid  si  tandem  amplius  triennium  est?" 
Cic.  pro  Q.  Rosc.  com.  8.  „Inter  Ptolemaeum  ac  Tiberium 
minus  ducenti  quinquaginta  anni  fuerunt",  Tac.  Ann. 
6,  28.  Quibus  allatis  exemplis  tempus  significabatur ;  nunc 
locos  nominativi  ad  copiam  hominum  et  rerum  significandam 
proferam:  „Audietur  a  populo  Romano  L.  Flavius,  qui  suum 
familiarem  Herennium,  cum  eum  amplius  centura  cives 
Roraani  cognoscerent,  pro  testimonio  dixit  seouri  esse  per- 

CQSsum",  Cic.  in  Verr.  II  1,  14.  „Equitatum  habet  magnum: 
nam  omnis  ex  proelio  integer  discessit,  ita  ut  sint  amplius 
equitum  milia  quinque",  Lepidus,  Cic.  ep.  ad  fam.  X 
34,  1.  „Sed  in  deditionem  venerunt  amplius  milia  vi- 
ginti  quattuor",  Caes.  Bell.  Civ.  III  99,  3.  „Omnium 
consensu  hac  sententia  probata  uno  die  amplius  viginti 
urbes  Biturigum  incenduntur",  Caes.  Bell.  Gall.  VII  15,  1. 
„Is  non  solum  hostes  a  muris  Karthaginis  removit,  cum  am- 
plius  centum  milia  facta  essent  armatorum",  Nep. 
Ham.  11  4.  Saepius  autem  apud  Livium  ea  exempla  in- 
veniuntur:  „Plus  quinquaginta  milia  hominum  ceci- 
derunt"  25,  6,  13.  „Ceciderunt  non  plus  trecenti  pe- 
dites  quattuor  et  viginti  equites",  37,  44,  2.  „Non 
plus  tamen  octo  miliahominum  in  fuga  ceciderunt", 
38,  27,  6.  „Hominum  eo  tumultu  nocturno  caesa  plus  duo 
milia",  23,  35,  19.  „Hostium  plus  quinque  milia  caesa 
eo  die",  23,46,4.  „Plus  tamen  duo  milia  hostium  eo 
die  caesa  traduntur",  24,  17,  6.  „Plus  octo  milia  ho- 
minum  caesa",  24,  42,  8  „Plus  tria  milia  hostium 
sint  caesa",  39,  4,  10.  „N[on  plus  quinque  milia  oc- 
cisa",  30,  12,  5.  „Paulo  plus  tria  milia  militum  in 
castris  aut  capta  aut  occisa",  24,  40,  14.  „Cum  capta  plus 
quattuor  milia  essent",  34,  41,  10.  „Ad  duodecim  milia 
hominum  caesa,  plus  duo  capta",  39,  21,  9.  Capta  plus 
quinque  milia  hominum",  40,  33,  7.  Plus  septin- 
genti  aut  in  proelio  aut  in  castris  capti",  41,  12,  8.  „Neque 
enim  plus  terna  milia  peditum  fuere",  33,  18,  13. 
„Plus  duodecim  milia  equitum  animos  interdum  ad 
spem  certaminis  faciebant",  37,  37,  8.  „Nec  enim  plus 
decem  milia  hominum  erant",  42,  8,  1.  „Ut  in  sin- 
gulas  Romanas  ne  plus  sena  milia  peditum,  treceni 
e  quites  essent",  43,  12,  4.  „Paulo  plus  quadringenta 
vehicula  missa",  25,  13,  7.  Post  comparativum  'amplius' 
nominativus  non  mutatus  apud  Livium  exstat  his  locis :  „Perusi- 
norumque  et  Clusinorum  caesa  amplius  milia  tria",  10, 
30,  2.  „Nec  omnes  Romani,  sed  pars  Gallorum,  victi  am- 
plius  ducenti   oeciderunt",  21,  29,  3.    „Romanorum  so- 

ciorumque  paulo  amplius  ducenti  ceciderunt",  29,  2, 
17.  „Vulnerata  amplius  tria  milia  hominum",  28,34, 
2.  „Amplius  tria  milia  militum  amissa",  42,  7,  10. 
„Capta  amplius  duo  milia  hominum",  10,  37,  3.  „Am- 
plius  septemmilia  hominum  capta",  24, 47,  14.  „Capti 
amplius  mille  et  septingenti",  42,  7,  1.  „Decem 
milia  hominum  caesa  traduntur,  amplius  septingenti 
capti",  42,  7,  9.  Quo  loco  codices  praebent  ,amplius  septin- 
genti  passim  capti' ;  recte  Madvigius  ,passim'  delevisse  vi- 
detur  mihi :  nusquam  enim  in  similibus  locis  additur,  quomodo 
hostes  capti  sint;  adverbium  'passim'  prave  repetitum  esse 
ex  superiore  paragrapho  ,et  in  fuga  passim  caesi  sunt'. 
Denique  post  comparativum  'minus'  Livius  haec  exempla 
nominativi  non  mutati  praebet:  „Minus  duo  milia  circa 
muros  caesa",  10,  37,  3.  „Capta  minus  tria  milia  ho- 
minum",  10,  45,  14.  „Minus  duo  milia  capta",  10,  46, 
12.  „Paulo  minus  trecenti  vivi  capti",  29,  36,  9.  „Ex 
Komanis  sociisque  minus  trecenti  perierunt",  36,  38,  4. 
„Minus  sex  milia  hominum  inde  effugerunt",  31,  21,  17. 
„Itaque  minus  duo  milia  hominum  ex  tanto  exercitu 
cum  ipso  duce  effugerunt",  24,  16,  4.  „Hispani  quoque 
paulo  minus  mille  homines  ad  consulem  transtulerunt 
signa",  24,  47,  8.  „Ut  omnis  aetatis  minus  duo  milia 
civium  superessent",  23,30,6.  „Non  minus  quinqua- 
ginta  oppida  ad  eum  defecerunt",  35,  1,  3.  Apud  Taci- 
tum  autem  hic  unus  locus  invenitur:  „Minus  triginta 
transfugae  et  desertores  imperium  adsignabunt",  Hist. 
I  30.  Ultimo  loco  nominativi  non  mutati  tria  exempla  afferam, 
ubi  pars  numeri  significatur :  „Ut  ne  plus  tertia  pars 
eximatur  mellis",  Varro  rer.  rust.  III,  16,  34.  „Siquis  illud 
facere  voluerit,  mille  minus  dimidium  familiae  multa 
esto",  Cato,  Orig.  V  5.  „Minus  dimidium  eius  hominum 
captum  est",  Liv.  30,  12,  5  2). 


1)  Cf.  Madvig,  Em.  Liv.  p.  511/12. 

2)  lordan  p.  24,  9. 

Imprimis  autem  post  comparativos  'plus  amplius  minus 
longius  propius'  accusativus  non  mutatus  invenitur.  Accu-- 
sativus  enim  praeter  locos,  qui  ad  copiam  hominum  et  rerum 
significandam  pertinent,  et  temporis  et  spatii  rationes  com- 
prehendit.  In  quattuor  igitur  diversa  genera  distribuo  exempla. 
Atque  primum  locos  ad  copiam  hominum  significandam  pro- 
feram:  „Neive  amplius  de  una  familia  unum,  neive 
eum  legat  edatve",  Corp.  Inscr.  I  198,  23.  „Qui  ager,  ut 
dena  iugera  sint,  non  amplius  hominum  quinque 
milia  potest  sustinere",  Cic.  epist.  ad  Att.  2,  16,  1.  „Qui 
cum  amplius  centum  civesRomanos  haberet  ex  con- 
ventu  Syracusano,  tamen  inspectantibus  omnibus  Syracusanis 
securi  percussus  est",  Cic.  in  Verr.  11  5,  15,  5.  „At  hostes, 
cum  ipsi  non  amplius  octingentos  equites  haberent, 
celeriter  nostros  perturbaverunt",  Caes.  Bell.  Gall.  IV  12,  1. 
„In  eo  proelio  non  amplius  ducentos  milites  desi- 
deravit",  Caes.  Bell.  Civ.  III  99,  1.  „Minus  quinque 
milia  peditum  equitumque  cum  Fabio  venisse",  Liv. 
10,  25,  15.  „Inter  eos  satis  constabat  non  minus  du- 
centos  Carthaginiensium  equites  fuisse",  Liv.  29, 
34,  17.  „Ultra  eos  equitum  minus  tria  milia  opposuit", 
Liv.  37,  39,  9.  „Valerius  Antias,  qui  magis  immodicus  in 
numero  augendo  esse  solet,  non  plus  decem  milia  (caesa 
auctor  est)",  Liv.  38,  23,  8.  „Plus  quadringenta  milia 
hominum  cepi  aut  occidi",  Liv.  38,  47,  6.  „Viginti  duo 
milia  hostium  eo  die  esse  caesa,  plus  trecentos  captos", 
Liv.  40,  50,  5.  Nunc  accusativi  exempla  sequuntur,  quibus 
rerum  copia  significatur :  „Quin  suspirabo  plus  sescenta 
in  dies",  Plaut.  Men.  896.  Hic  in  numero  ,sescenta'  ex  verbo 
,suspirabo'  ,suspiria'  supplendum  videtur  esse.  „Homini  misero 
plus  quingentos  colaphos  infregit  mihi",  Ter.  Adel. 
199.  „Siquis  plus  quingenta  iugera  habere  voluerit, 
tanta  poena  esto",  Cato  Orig.  5,  5  ^).  Cui  loco  Catonis  similes 
sunt  loci  Varronis  et  Livii:  „Nam  Stolonis  illa  lex,  quae 
vetat  plus  quingenta  iugera  habere  civem  Romanum", 

Varro,  Rer.  rust.  I  2,  9.  „Ne  quis  plus  quingenta  in- 
"gera  agri  possideret",  Liv.  6,  35,  5.  „Neque  enim,  si  mi- 
nus  ducenta  quadraginta  iugera  oliveti  colas,  non 
possis  minus  uno  vilico  habere",  Varro,  Rer.  rust.  I  18,  3. 
„Iisque  faciunt  haras  supra  terram  aut  suptus,  in  quas  non 
inducunt  plus  vicenos  pullos",  Varro,  Rer.  rust.  III 
10,  4.  „Subicienda  (ova)  aliis,  quae  nondum  excuderunt  et 
minus  babent  triginta  pullos",  Varro,  Rer.  rust.  III 
9,  13.  „Quae  velis  incubet^  negant  plusviginti  quinque 
ova  incubare",  Varro,  Rer.  rust.  III  9,  8.  „Extemplo  enim 
est  continuo,  quod  omne  templum  esse  debet  continuo  septum 
nec  plus  unum  introitum  babere",  Varro,  De  ling.  Lat. 
VII  13  1).  ,,Ego  enim  amplius  sestertium  ducenties 
acceptum  hereditatibus  rettuli",  Cic.  Phil.  II  40.  „Nam  illa 
membra  merere  per  se  non  amplius  poterant  duo- 
decim  aeris",  Cic.  pro  Q.  Rosc.  com.  28.  „Agrum  enim 
minus  dece  m  milia  reddere,  villam p  1  u s  vicena",  Varro, 
Rer.  rust.  III,  2,  17.  Quo  loco  et  post  comparativum  minus 
et  post  comparativum  plus  accusativus  non  mutatus  exstat. 
„Ex  quibus  rebus  scriba  librarius  in  annos  singulos  plus 
quinquagena  milia  e  villa  capere  dicebat",  Varro,  Rer. 
rust.  III  2,  14.  „Hos  nunquam  minus,  ut  peraeque  du- 
cerent,  dena  milia  sestertia  ex  melle  recipere  esse 
solitos",  Varro,  Rer.  rust.  III  16,  11.  „Locus  inde  lautiaque 
legatis  praeberi  iussa,  et  muneris  ergo  in  singulos  dari  ne 
minus  dena  milia  aeris",  Liv.  28^  39,  19.  „Ne  qua 
mulier  plus  semiunciam  auri  haberet",  Liv.  34,  1,  3. 
„Itaque  non  amplius  quattuordecim  cohortis  Lu- 
ceriam  coegi",  Cn.  Magnus  Pompeius,  epist.  ad  Att.  8,  12c, 
2.  „His  duabus  legionibus  non  puto  esse  committendum,  ut 
illuc  ducantur,  ex  quibus  tamen  nonamplius  quattuor- 
decim  cohortis  contrahere  potui",  Cn.  Magnus  Pompeius, 
epist.  ad  Att.  8,  ]2a,  2.  „Interim  cognovi  in  Lycia  esse 
classem  Dolabellae  ampliusque  centum  navis  onera- 
rias",  Lentulus,  Cic.  epist.  12,  14,  1.   „Harum  altera  navis 

ducentas  viginti  e  legione  tironum  sustulerat,  altera  ex  ve- 
terana  paulo  minus  ducentas  (navis)",  Caes.  Bell.  Civ. 
III  28,  3.  „Amplius  septuaginta  oppida  castella- 
que  agri  Carthagijiiensis  Masinissam  possedisse",  Liv.  42, 
23,  2.  Nunc  autem  sequuntur  exempla,  quae  ad  tempus 
significandum  pertinent:  „Ne  plus  aqua  sita  siet  horam 
unam",  Cato,  De  agric.  89.  „Namque  amplius  horam 
suffixum  in  summa  me  raemini  esse  cruce",  Catull,  c.  99,  3. 
„Pugnatum  amplius  tris  est  horas",  Liv.  42,  7,  5.  „Fre- 
gellis  in  domo  Luci  Atrei  hasta  .  .  interdiu  plus  duas 
horas  arsisse  ..  dicebatur",  Liv.  43,  13,  6.  Horas  quidem 
dies  sequuntur.  „Quoiusve  regis  populeive  nomine  lis  aestu- 
mata  erit,  legati  adessint,  deum  nei  longiusC  dies  edat", 
Corp.  Inscr.  I  198,  63.  Quo  uno  loco  post  comparativum 
'longius'  ad  tempus  significandum  adhibitum  accusativus  non 
mutatus  invenitur.  „Haice  utei  in  coventionid  exdicatis  ne 
minus  trinum  noundinum",  Corp.  Inscr.  I  196,  23. 
„Velim  paulisper  te  opperiri.  Quantisper?  Non  plus  tri- 
duom",  Caec.  Statius  51/52.  „Profecto  non  plus  bi- 
duum  (concedas)",  Ter.  Eun.  184.  „Nam  acceptis  prioribus 
litteris  amplius  quadraginta  dies  mansit",  Caelius, 
epist.  ad  fam.  VIII  12,  4.  Dies  autem  sequuntur  menses. 
„Per  sementim  primum  incipiunt  maturae  esse  (nuces),  postea 
usque  adeo  sunt  plus  menses  octo",  Cato,  De  agric.  17,  2. 
„Oenus  ne  amplius  sex  menses,  si  senatus  creverit, 
idem  iuris  quod  duo  consules  teneto",  Cic.  De  leg.  III  9. 
Menses  quidem  sequuntur  anni ;  ad  annos  significandos  plu- 
rima  exempla  exstant:  „At  ego  illam  (famem)  in  alvo  gesto 
plus  annos  decem",  Plaut.  Stich.  160.  „Sic  conditum 
triticum  manet  vel  annos  quinquaginta ,  milium  vero  plus 
annos  centum",  Varro,  Rer.  rust.  I  52,  2.  „Amplius 
annos  triginta  tribunus  aut  praefectus  aut  legatus  aut 
praetor  cum  magna  gloria  in  exercitu  fuerat",  Sall.  Cat. 
59,  6.  „Pater  meus,  inquit,  Hamilcar  puerulo  me,  utpote 
non  amplius  novem  annos  nato  .  .  .  Karthagine  lovi 

optimo  maximo  hostias  immolavit",  Nepos,  Hann.  2,  3.  „Quae- 
que  (pequdes)  ex  eis  minus  annum  gnatae  erunt",  Corp. 
Inscr.  I  200,  14.  „Et  ne  plus  quadriennium  in  sole 
siveris",  Cato,  De  agr.  113,  2.  „Plus  iam  sum  libera  quin- 
quennium",  Plaut.  Epid.  498.  „Plusculum  annum  fui 
praeferratus  apud  molas  tribunus  vapularis",  Plaut.  Pers. 
21.  Hic  quoque  post  comparativum  ,Plusculum'  deminutivum 
comparativi  ,plus'  accusativus  non  mutatus  legitur.  „At 
tecum  plus  annum  vixit",  Cic.  pro  P.  Quinctio  41.  „Sed 
ut  non  vendam  eique  usuram  pendam ,  a  quo  emero ,  n  o  n 
plus  annum,  possum  adsequi  quod  volo  si  tu  me  adiuvas", 
Cic.  epist.  ad  Att.  12,  22,  3.  „Cognitum  P.  Sempronium, 
cum  plus  annum  aeger  fuisset,  mortuum  esse,  Liv.  40,  2, 
5.  „Sic  multum  ac  diu  ludetur,  atque  ita  diu,  ut  plus 
biennium  in  his  tricis  moremur",  Caelius,  epist.  ad  fam. 
8,  5,  2.  Sed  ex  his  equis  qui  nati  puUi,  uon  plus  trien- 
nium  vivunt",  Varro,  Rer.  rust.  2,  1,  19.  „Minus  trien- 
nium  in  ea  legatione  detentus  ac  statim  ad  spem  consulatus 
revocatus  est,  Tac.  Agric.  9.  „Estne  aut  tui  pudoris  aut 
nostri,  primum  rogare  de  die,  deinde  plus  annua  postu- 
lare",  Cic.  epist.  ad  fam.  7,  23,  1.  Quo  ultimo  loco  etiam 
in  ,annua',  cum  ab  anno  derivatum  sit,  accusativus  mutatus 
non  est.  Deinde  accusativi  exempla  proferam,  ubi  spatium 
significatur :  „Ternas  taleas  ponito  easque  divaricato,  supra 
terram  ne  plus  quattuor  digitos  transvorsos  emi- 
neant",  Cato,  De  agric.  45,  3.  „Intervallum  sit  ne  minus 
pedes  singulos  inter  radices  asparagi",  Cato,  De  agric. 
161,  4.  „Infimum  ordinem  oportet  abesse  a  terra  non 
minus  tres  pedes",  Varro,  Rer.  rust.  3,  8.  „Nam  quod 
rogum  bustumve  novum  vetat  propius  sexaginta  pedes 
adici  aedis  alienas,  invito  domino,  incendium  ut  arceatur 
vetat",  Cic.  de  leg.  2,  61.  „Triginta  dies  obsidio  fuit,  per 
quos  raro  unquam  nix  minus  quattuor  pedes  alta 
iacuit",  Liv.  21,  61,  10.  „Antiochus  nihil  promovit  signa, 
ita  ut  extremi  minus  mille  pedes  a  vallo  abessent",  Liv. 
37,  38,  9.   „Non  minus  quindecim  milia  Anien  abest", 

Cato^),  Orat.  rel.  18,  3.  „Hostes  paulo  plus  decem 
milia  aberant",  Liv.  38,  24,  1.  „Dum  ne  propius  urbem 
Romam  ducenta  milia  admoveret,  Cic.  Phil.  VI  5.  Ple- 
rumque  autem  spatium  ,passibus'  significatur :  „Qua  in  partei 
urbis  quisque  eorum  vias  publicas  in  urbem  Romam  pro- 
p  i  u  s  V  e  urbem  Romam  p  a  s  s  u  s  M  reficiundas ,  sternendas 
curet",  Corp.  Inscr.  I  206,  26.  Item  verba  ,propiusve  passus 
M'  in  eadem  inscriptione  quinquies  repetuntur:  20,  50,  68, 
69,  77.  „Nec  propius  urbem  milia  passuum  du- 
centa  admoverit",  Cic.  Phil.  VII  26.  „Impetu  primo  fuga- 
verat  legionem  vicesimam  quintam,  ut  amplius  passus 
quingentos  ultra  aciem,  quo  loco  steterat,  processerit", 
Galba,  epist.  ad.  fam.  X  30,  3.  „Inveniebat  ex  captivis 
Sabim  fiumen  a  castris  suis  non  amplius  miliapassuum 
decem  abesse",  Caes.  Bell.  Gall.  2,  16,  1.  Plurima  quidem 
exempla  eius  generis  Livius  praebet:  „Castra  ab  urbe  haud 
plus  quinque  milia  passuum  locant",  1,  23,  3.  „Iam 
plus  quingentos  passus  acies  inter  se  aberant",  28,  14, 
13.  „Haud  ita  multo  post  gubernator  Scipioni  ait  non  plus 
quinque  milia  passuum  Africam  abesse",  29,  27,  8. 
„Aberat  acies  eorum  paulo  plus  quingentos  passus", 
31,  35,  2.  Profectus  paulo  plus  mille  passus  a  castris 
Romanis  tumulum  propinquum  .  .  .  communivit",  31,  34,  7. 
„Quingentos  ferme  passus  longae  eae  fauces  erant,  latae 
haud  amplius  centum  et  viginti  (sc.  passusj",  33, 
17,  7.  Muro  quoque  firmo  saepta  erat  patente  in  circuitu 
paulo  amplius  quattuor  milia  passuum",  38,  4,  4. 
Hic  autem  praebet  codex  Bambergensis  IIII,  codices  recen- 
tiores  III;  sequor  codicem  Bambergensem.  „Gymnasium  id 
est  minus  trecentos  passus  ab  urbe",  34,  26,  3.  „Sed 
graecum  oppidum  in  mare  expositum  totum  orbem  muri 
minus  quadringentos  passus  patentem  habebat,  34, 
9,  2.  ,,Minus  quingentos  passus  aberant",  42,  57,  7. 
„Mare,  quod  minus  trecentos  passus  aberat",  44,  33,  1.  „Neu 
iuncto  vehiculo  in  urbe  oppidove  aut  propius  inde  mille 

passus  .  .  veheretur",  34,  1,  3.  Deiiique  tria  accusativi 
exempla  mihi  afferenda  sunt,  ubi  pars  numeri  significatur : 
„Plus  partem  dimidiam  ex  quinquaginta  milibus  ho- 
minum  caesam",  Liv.  36,  40,  5.  „Ex  quingentis  septuaginta, 
qu  in  praesidio  fuerunt,  minus  dimidium  ferrum  famesque 
absumpsit",  Liv.  23,  19,  17.  „An  cui  de  meo  sestertium  se- 
decies  contuli,  huic  quadringentorum  milium  paulo  am- 
plius  tertiam  partem  ex  adventicio  denegem?"  Plin. 
epist.  V  7,  3. 

Post  comparativos  'plus  amplius  minus  longius  propius' 
non  modo  nominativi  et  accusativi  casus  sed  etiam  genitivus 
mutatus  non  est;  eiusmodi  hos  locos  inveni:  „videsne  igitur 
minus  quadringentorum  annorum  esse  hanc  urbem, 
ut  sine  regibus  sit",  Cic.  de  rep.  1,  58.  „Quis  dubitat  ex- 
arsisse  eos,  cum  plus  ducentorum  annorum  morem 
solveremus?"  Liv.  8,  4,  7.  „Unius  tamen  ea  magnitudo  ho- 
minis  erit,  collecta  paulo  plus  decem  annorum  felici- 
tate",  Liv.  9,  18,  8.  „Deinde  qui  labor  et  quantus  agminis: 
ferre  plus  dimidiati  mensis  cibaria",  Cic.  Tusc.  disp. 
II  37.  „Se  effecturum  ut  non  minus  totidem  dierum 
spatio  retardaretur",  Nep.  Eum.  9,  2.  „Neque  se  plus  tri- 
dui  itinere  afuisse,  Tac.  Ann.  15,  16.  „Reliquum  spatium, 
quod  est  non  amplius  pedum  sescentorum,  mons 
continet  magna  altitudine",  Caes.  Bell.  Gall.  I  38,  5.  „Aditus 
in  latitudinem  non  ampliuspedum  ducentorum  relin- 
quebatur",  Caes.  Bell.  Gall.  II  29,  3.  „Dein  tertia  multo 
ante  lucis  adventum  pervenit  in  locum  tumulosum  ab  Capua 
non  amplius  duum  milium  intervallo,  Sall.  lug.  91,  3. 
„Portum  Phoenicunta  minus  duum  milium  spatio  inde 
distantem  petiere",  Liv.  37,  16,  6.  „Minus  quattuor  mi- 
lium  inde  in  proxima  Euboeae  est  mari  traiectus",  Liv.  35, 
ol,  1.  „Inter  Venusiam  Bautiamque  minus  triummilium 
passuum  intervallo  consules  binis  castris  consederunt",  Liv. 
27,  25,  13.  „Legatis  in  singulos  dona  ne  minus  quinum 
milium  (aeris  decreta),  Liv.  30,  17,  14.  Paulo  plus  vi- 
ginti  milium  alius  exercitus  fuit",  Liv.  10,  38,  13.  „Gracchus 
minus  centum  militum  iactura  castris  hostium  potitus 

Cumas  se  propere  recepit",  Liv.  23,  36,  1.  Denique  duo  Livi 
loci  mihi  proferendi  sunt,  ubi  comparativi  ,plus,  minus'  sin- 
gulo  loco  praepositionem  ,cum'  sequuntur  particula  ,quam' 
omissa.  Cicero  quidem  praepositiones  non  nisi  cum  parti- 
cula  quam  coniungit.  Plerumque  autem  in  praepositionibus 
iiumeri  comparativis  antepositi  sunt.  Livius  igitur  praebet 
haec  duo  exerapla,  ubi  comparativus  quoque  numero  ante- 
cedit:  „Ipse  traiecisset  mare  cum  veteranisMacedo- 
nibus  non  plus  triginta  milibus  hominum  et 
quattuor  milibus  equitum",  9,  19,  5.  „Advenienti 
Hamilcar  cum  paulo  minus  duobus  milibus  mili- 
tum  oppidumque  cum  insula  traditur",  21,  51,  2. 

§  6.  Exemplis  allatis,  ubi  comparativus  numero  atque 
substantivo  antecedit,  nunc  venio  ad  tertium  genus  mutati 
verborum  ordinis,  quod  interdum  a  singulis  scriptoribus  ad- 
hibetur;  comparativus  enim  collocatur  inter  numerum  ante- 
positum  et  substantivum,  quod  comparativum  sequitur.  Eius 
quidem  generis  hi  loci  inveniuntur:  „Septingenti  sunt 
paulo  plus  aut  minus  anni",  Ennius^),  Ann.  501.  „Atque 
per  omnem  provinciam  magnae  atque  atroces  famae  erant, 
cum  ex  suo  quisque  terrore  quinquaginta  aut  amplius 
hostium  milia  corporibus  hominum  vesci  contenderent", 
Sall.  hist.  fr.  I  107.  „Duo  haud  amplius  milia  pedi- 
tum  et  equitatus  omnis  vix  inito  proelio  cum  Magone 
effugerunt",  Liv.  28,  2,  11.  Quo  loco  codices  dissentiunt; 
codices  P  F  praebent  ,duo  haud  (aut  F)  amplius',  codices 
V  R  habent  ,haud  amplius  tria'.  Sequor  Luchsium,  qui  co- 
dicis  vetustissimi  P  scripturam  aliis  praetulit.  „Thraecum 
decem  haud  amplius  milia  viam  circumsederunt",  Liv. 
38, 40,  7.  Quibus  locis  nominativus  exstat;  sequuntur  exempla, 
quae  accusativi  casum  praebent:  „Illos  binas  aut  am- 
plius  domos  continuare,  nobis  larem  familiarem  nusquam 
ullum  esse",  Sall.  Cat.  20,  11.  „Pugnatum  tamen,  ut  in 
nuUa  pari  re,  duas  ampliushoras",  Liv.  25,  19,  15. 
Similis  est  hic  Livi  locus:  „Duas  amplius  horas  cer- 

tamen  sustinuere",  36,  38,  3.  „Moratus  circa  urbem  tri- 
ginta  haud  amplius  dies  in  regnum  est  profectus",  Liv. 
45,  44,  21.  „Quem  (Q.  Naevium)  quattuor  non  minus 
menses  quaestiones  veneficii  tenuerunt",  Liv.  39,  41,  5.  Qui 
portus  viginti  paulo  amplius  milia  ab  Rhodo  abest", 
Liv.  45,  10,  4.  „Decem  amplius  versus  bac  tua  inter- 
pellatione  perdidimus",  Plin.  epist.  3,  5,  12.  Etiam  genitivi 
et  dativi  casus  singulo  loco  invenitur:  „Ut  decem  baud 
amplius  dierum  frumentum  in  borreis  fuerit",  Liv.  Hist. 
4,  52.  „Catmelus  regulus  praeerat  tribus  haud  amplius 
milibus  armatorum",  Liv.  41,  1,  8.  Optime  eo  loco 
Madvigius  ex  scriptura  codicum  „pro  regulo  erat"  emendat 
„regulus  praeerat";  librarium  enim,  cum  primum,  omisso 
,regulus',  primas  litteras  verbi  ,praeerat'  scripsisset,  animad- 
verso  erore  ,regulus'  interposuisse ;  ex  hoc  ,prae  regulus  erat' 
esse  factum  ,pro  regulo  erat'.  Denique  eius  generis  locos 
proferam,  ubi  comparativi  cum  praepositionibus  ,post,  in, 
cum'  coniuncti  sunt :  „Falso  Samium  Pythagoram  edunt,  quem 
Servio  Tullio  regnante  Romae  centum  amplius  post 
annos  ...  coetus  habuisse  constat",  Liv.  1,  18,  2.  „Pluribus 
auctoribus  magis  adducor,  ut  credam  decem  haud  minus 
post  annos  ea  acta",  Liv.  6,  42,  6.  ,,Is  primus  Volscis 
bellum  in  ducentos  amplius  post  suam  aetatem  annos 
movit",  Liv.  1,  53,  2.  „Sed  in  itinere  quinto  denique  die  .. 
Volux  repente  in  campis  patentibus  cum  mille  non  am- 
plius  equitibus  se  ostendit",  Sall.  Ing.  105,  3.  „Scipio 
adversus  eum  M.  Silanum  cum  decem  haud  plus  mili- 
bus  militum,  equitibus  quingentis  misit",  Liv.  28,  1,  5. 
Quem  quidam  cum  ducentis  haud  amplius  equiti- 
b  u  s ,  plerique  cum  duum  milium  equitatu  tradunt  venisse", 
Liv.  29,  29,  4.  Cum  quingentis  haud  amplius  pe- 
ditibus  ducentisque  equitibus  degressum  iugis  Masinissam 
persecutus",  Liv.  29,  32,  4.  Hic  tradunt  codices  H,  V,  L 
,quingentibus',  codex  R  ,quingentis',  omiserunt  P,  F,  L  Cum 
Luchsio  ,quingentis'  scribo.    „Masinissa  cum  quinqua- 


1)  Cf.  Madvig,  Em.  Liv.  p.  494. 

ginta  haud  amplius  equitibus  se  eripuit",  Liv.  29, 
32,  5.  Ex  quibus  exemplis,  ubi  comparativus  inter  numerum 
et  substantivum  collocatur,  eo  genere  aclhibito  fere  inter 
numerum  et  comparativum  coniunctionem  ,aut'  vel  negationes 
,haucl,  non'  interpositas  esse  apparet.  Quo  genere  dicendi 
plerumque  scriptores  historiae  Sallustius,  Livius  utuntur, 
numquam  Cicero. 

Deinde  inveniuntur  nonnulli  loci,  quibus  comparativus 
nuraerum  sequitur  substantivo  deficiente.  „Cum  ducenti 
amplius  in  ipsis  faucibus  portae  cecidissent",  Liv.  44,  31, 
9.  „Ut  ex  duodeviginti  milibus  hominum  duo  milia  haud 
amplius  evaserint",  Liv.  25,  21,  10.  Quibus  locis  numerus 
in  nominativo  positus  erat;  sequuntur  exempla,  ubi  numerus 
fiecti  non  potest:  „Cum  in  senatu  centum  non  minus 
essent,  ita  id  sacrum  faceret",  Liv.  39,  18,  9.  „Cum  centum 
et  quinquaginta  non  minus  adessent",  Liv.  42,  28,  9. 
„Loricae  thoracesque  mille  amplius  summam  exple- 
bant",  Liv.  42,  61,  2.  Denique  locis  quibusdam  compara- 
tivus  post  numerum  atque  substantivum  positus  est:  „Binas 
gemmas  ne  amplius  relinquito",  Cato,  De  agric.  49,  1. 
„Agnos  triginta  ne  amplius  promittat",  Cato,  De  agric. 
150,2.  ,,Qui  soli  toto  orbe  terrarum  septingentos  iam 
a  n  n  0  s  a  m  p  1  i  u  s  unis  moribus  et  numquam  mutatis  legibus 
vivunt",  Cic.  pro  Flacco  63.  „Quingentos  passus  non 
plus  a  vallo  aberant",  Liv.  40,  31,  7.  Paucis  igitur  locis 
comparativus  ut  appositio,  quae  dicitur,  accusativura  verbo 
subiectum  sequitur;  multo  saepius  autem  comparativus  ac- 
cusativo  antepositus  est.  Etiam  genitivus  tribus  locis  ante 
comparativum  collocatus  est:  „Haram  facere  oportet  circiter 
trium  pedura  altam  et  latam  amplius  paulo", 
Varro,  Rer.  rust.  2,  4,  14.  „Quinque  miliura  arma- 
torum  non  amplius  relictum  erat  praesidium",  Liv.  40, 
31,  8.  „Quindecim  dierum  alimenta  urbi  non  am- 
plius  superfuisse  constitit",  Tac.  Ann.  12,  43.  Item  atque 
antea  accusativus  hic  genitivus,  cum  accentum  habeat,  com- 
parativo,  qui  sequitur  ut  appositio,  antepositus  est. 

Bis  autem  sequitur  comparativus  substantivum  et  nu- 
merum,  quae  flecti  non  possunt:  „Apameae  manifesto  com- 
prehensum,  ante  pedes  praetoris  expensum  est  auri  pondo 
centum  paulo  minus  per  Sex.  Caesium,  equitem  Roma- 
num,  castissimum  hominem  atque  integerrimum :  Laodiceae 
viginti  pondo  paulo  amplius  per  hunc  L.  Peducaeum, 
iudicem  nostrum",  Cic.  pro  Flacco  68.  Ultimo  quidem  loco 
proferam  tria  exempla,  ubi  accusativus  substantivi  antepositus 
est  comparativo  numero  deficiente:  „Horam  amplius  iam 
in  demoliendo  signo  permulti  homines  moliebantur",  Cic.  in 
Verr.  II  4,  95.  „Quomodo  tu  hoc  nomen  triennium  am- 
plius  in  adversariis  iacere  pateris?"  Cic.  pro  Q.  Rosc. 
com.  8.  „Triduum  non  plus  Delphis  moratus  in  regnum 
rediit",  Liv.  41,  22,  6. 

§  7.  Postquam  antecedentibus  paragraphis  locos  protuli, 
qui  neque  numeri  neque  substantivi  casum  mutatum  praebent 
sede  comparativi  mutata,  nunc  vero  exempla  afferam,  ubi 
particula  quam  omissa  verba,  quae  comparativum  sequuntur, 
flecti  non  possunt  sive  numeri  deficiente  substantivo  sive  ad- 
verbia  exstant;  eiusmodi  hos  locos  inveni:  „Dum  ne  minus 
viginti  adsient,  cum  ea  res  consoleretur",  Corp.  Inscr.  I 
577;  III  9.  „In  Leontino  iugerum  subscriptio  non  est  plus 
triginta",  Cic.  in  Verr.  II  3,  113.  „Non  amplius,  in- 
quis,  quinquaginta",  Cic.  epist.  ad  Att.  VI  2,  8.  „Viginti 
oppida  sunt  Dalmatiae  antiqua,  quae  ipsi  sibi  asciverunt, 
amplius  sexaginta",  Vat.  epist.  5,  10%  3.  „Qui  graece 
scripserunt  dispersim  alius  de  alia  re  sunt  plus  quinqua- 
ginta",  Varro,  Rer.  rust.  1,  1,  8.  „Ceterum  ex  omni  multi- 
tudine  non  amplius  quadraginta  .  .  .  locum  cepere", 
Sall.  lug.  58,  3.  „Hic  (Thrasybulus)  enim  cum  Phyleu  con- 
fugisset,  non  plus  habuit  secum  triginta  de  suis",  Nep. 
Thrasyb.  2,  1.  „Cum  omnino  non  essent  amplius  centum, 
qui  tanto  se  offerrent  periculo",  Nep.  Pelop.  2,  3.  „Dum 
ne  plus  quinque  sacrificio  interessent",  Liv.  39,  18,  9. 
„Ab  incursu  Aetolorum  se  tuentes  non  plus  quinquaginta 
interfecti  sunt",  Liv.  36,  19,  12.  „Nec  plus  quinqua- 
ginta  ex  iis  in  potestatem  hostium  vivi  venerunt",  Liv.  26, 

38,  13.  „Ex  victoribus  ceciderunt  non  plus  centum", 
Liv.  44,  42,8.  „Cecidere  ...  Romanorum  haud  amplius 
nonaginta",  Liv.  28,  3,  10.  Hic  codices  dissentiunt;  co- 
dices  P,  e  praebent  ,amplius',  codices  SVRF  ,plus';  praeterea 
habet  codex  P  ,LXXXX',  F  ,nonaginta',  V  ,CXX',  R  ,CX'. 
Recte  Luchsius  secutus  est  codicem  vetustissimum  P,  qui 
lectionem  ,amplius  nonaginta'  praebet.  „Romanorum  minus 
mille  interfecti",  Liv.  23,  46,  4.  „Cecidere  .  ..  ex  Macedo- 
nibus  haud  amplius  mille",  Q.  Curtius  6,  1,  16.  Nunc 
sequuntur  loci,  ubi  numero  ,mille'  genitivus  adiectus  est: 
„Plus  mi  auri  millest  modiorum  Philippi",  Plaut.  Mil. 
glor.  1064.  „Adversariorumque  multa  milia  concidit,  cum  de 
ipsius  exercitu  non  amplius  hominum  mille  cecidisset", 
Nep.  Dat.  8,  3.  „Plus  mille  hominum  captum  cum  sex 
et  triginta  militaribus  signis",  Liv.  24,  41,  10.  „Paulo 
minus  mille  equorum  (ceperunt)",  Liv.  23,  49,  11.  Ple- 
rumque  autem  numerum  ,mille'  genitivus  ,passuum'  sequitur: 
„Ibi  milites  fessos  . . .  docet  oppidum  Vagam  non  amplius 
mille  passuum  abesse",  Sall.  lug.  68,  3.  „Cum  hostes 
non  plus  mille  passuum  ab  oppido  trans  fiuvium  movis- 
sent  castra",  Liv,  35,  3,2.  „Ipse  paulo  plus  mille  pas- 
suum  inde  tumulum  suis  cepit",  Liv.  31,  41,  9.  „Castra, 
quae  paulo  plus  mille  passuum  aberant",  Liv.  44,  3,7. 
„Quattuor  milia  fere  armatorum  ad  tumulum  imminentem 
minus  mille  passuum  a  castris  occupandum  mittunt", 
Liv.  38,  21,  1.  „Neque  enim  provocationem  esse  longius 
ab  urbe  mille  passuum",  Liv.  3,  20,  7.  Denique  exstat 
locus,  quo  neque  numerus  neque  substantivum  flecti  possunt : 
„Plus  decem  pondo  moris  pauxilisper  perdidi",  Plaut. 
Truc.  913.  Nunc  sequuntur  exempla,  ubi  adverbia  cum 
comparativo  coniuncta  sunt  particula  ,quam'  omissa:  „Plus 
miliens  audivi",  Ter.  Eun.  422.  „Quantum  sat  est,  et  plus 
satis:  superfit",  Plaut.  Epid.  346.  „Accede  ad  ignem  hunc, 
iam  calesces  plus  satis",  Ter.  Eun.  85.  „Nil  magis  vereor, 
ne  quid  in  illum  iratus  plus  satis  faxit,  pater",  Ter. 
Heaut.  198. 

Bis  quoque  in  adiectivis  particula  quam  post  compara- 
tivum  ,plus'  omittitur :  „P  1  u  s  m  i  s  e  r  sim,  si  scelestum  faxim 
quod  dicam  fore",  Euniusi),  Scen.  308.  „Quo  magis  erit 
tibi  videndum,  ne  quid  novi  decernatur,  ut  hoc  nostrum  de- 
siderium  ne  plus  sit  annuum",  Cic.  epist.  ad  Att.  5,  1,1. 
Hic  in  adiectivo  ,annuum'  ratio  temporis  continetur. 

Denique  inveniuntur  in  Ciceronis  scriptis  quinque  loci, 
quorum  casus  perspicuus  non  est:  „Nam  ita  diligenter  con- 
stituta  sunt  iura  decumana,  ut  tamen  ab  invito  oratore  plus 
decuma  non  possit  auferri",  In  Verr.  II  3,  20.  Hic  „de- 
cuma"  et  nominativus  et  ablativus  existimari  potest.  „Ex 
qua  parte  erat  Fannii,  non  erat  HS  IIIIc»,  ex  qua  parte 
erat  Roscii,  amplius  erat  HS  CCCIOOO",  pro  Q.  Rosc. 
com.  28.  Hic  casus  cognosci  non  potest,  cum  numerus 
significetur  signo.  Similes  sunt  hi  loci:  „Disciplina,  quae 
erat  ab  hoc  tradita,  locabat  se  non  minus  HS  CCCIOOO", 
pro  Q.  Eosc.  com.  28.  „Nam  cum  dixisset  minus  100 O^ 
populus  cum  risu  acclamavit,  ipsa  esse",  Pro  A.  Caec.  28. 
„Cum  ad  rem  publicam  liberandam  accessi,  HS  mihi  fuit 
pecuniae  CCCC  amplius",  Brutus,  epist.  ad  fam.  11,  10,  5. 
Quibus  locis,  quamquam  casus  perspicuus  non  est,  tamen 
particula  ,quam'  deest.  Item  omnes  loci,  quos  antecedentibus 
paragraphis  attuli,  particula  ,quam'  caruerunt. 

§  8.  Nunc  autem  exempla  proferam,  ubi  post  com- 
parativos  'plus  amplius  minus'  particula  quam  posita  est. 
Atque  Cicero  primus  quidem  hoc  novo  genere  dicendi  usus 
est.  Particula  ,quam'  autem  coniuncta  est  cum  nominativo, 
cum  accusativo,  cum  genitivo,  cum  ablativo,  cum  praeposi- 
tionibus,  denique  cum  adverbiis  et  adiectivis.  Nominativus 
quidem  his  locis  exstat:  „Neque  enim  plus  quam  tres 
aut  quattuor  reliqui  sunt",  Cic.  Orat.  Phil.  II  98.  „Quid 
vero,  si  praeco  decumas  pronuntiavit,  re  vera,  hoc  est  lege, 
edicto,  condicione  plus  etiam  quam  dimidiae  venierunt, 
tamen  hoc  tibi  praeclarum  putabis",  Cic.  in  Verr.  II  3,  40. 
„Non  plus  ex  viginti  milibus  hominum  quam  decem 


1)  ed.  Vahlen. 

(milia)  armata  erant",  Liv.  38,  16,  9.  Hic  propter  numerum 
additum  ,ex  viginti  milibus'  perspicuitatis  causa  particula 
,quam'  posita  videtur  esse.  „Nec  plus  quam  quattuor 
milia  hominum  effugerunt",  Liv.  39,  31,  13.  „Quo  plus 
quam  quina  milia  peditum,  treceni  equites  in  sin- 
gulis  legionibus  essent",  Liv.  39,  38,  11.  „Quo  amplius 
duabus  legionibus  quam  decem  milia  et  quadringenti 
pedites,  sexcenti  equites  essent",  Liv.  40,  36,  10. 
Etiam  hic  Livius  propter  alterum  numerum  additum  ,duabus 
legionibus'  perspicuitatis  causa  particulam  quam  adbibuisse 
videtur.  „Thessalorum  non  plus  quam  trecenti  erant 
equites  in  castris  Romanis",  Liv.  42,  55,  10.  ,,Haud  am- 
plius  regem  quam  mille  equites  sequebantur",  Q.Curt. 
3,  11,  17.  ,,Haud  amplius  quam  ut  duo  ex  tribus  filiis 
secum  militarent",  Q.  Curt.  8,  4,  21.  „Nec  amplius  ex 
tanta  pecunia  quam  centum  et  triginta  talenta 
superfuere",  Q.  Curt.  10,  2,  11.  „Macedonum  rainus  quam 
trecenti  desiderati  sunt",  Q.  Curt.  4,  16,  26.  „Vexillum 
veteranorum,  non  amplius  quam  quingenti  numero", 
Tac.  Ann.  3,  21.  Quo  loco  codex  M  praebet  ,amplius  quam 
genti';  optime  emendaverunt  Beroaldus,  Nipperdeius  ,quam 
quingenti'.  „Ut  non  amplius  apud  te  quam  quarta 
(pars)  remaneret",  Plinius,  epist.  5,  1,  9.  Hic  Plinius  pro- 
pter  numerum  ordinalem  ,quarta'  particulam  ,quam'  ad- 
iecisse  videtur;  aliis  enim  locis  ,quam'  non  adhibet. 

Cum  accusativo  autem  particula  ,quam'  coniuncta  est 
his  locis:  „Neque  enim  est  interdictum  aut  a  rerum  natura 
aut  a  lege  aliqua  atque  more,  ut  singulis  hominibus  ne 
amplius  quam  singulas  artis  nosse  liceat",  Cic.  de 
orat.  1,  216.  „At  ego  omnis  dico  plus  ac  multo  plus 
quam  decumam  abstulisse",  Cic.  in  Verr.  II  3,  29.  In 
orationibus  Verrinis  quidem  saepius  particula  quam  cum 
accusativo  coniuncta  invenitur  velut:  „Sed  qui  a  tuis  novis 
edictis  et  iniquissimis  institutis  plus  aliquanto  se  quam 
decumas  ablaturum  videbat,  idcirco  longius  progressus  est", 
II  3,  150.  „Quod  si  tua  res  non  ageretur,  a  te  potius  postu- 
larent,  ne  amplius  quam  singulas,  quam  ab  Apromio, 

ut  ne  plus  quam  ternas  decumas  darent",  II  3,  115. 
Hic  post  comparativos  amplius  et  plus  particula  quam  posita 
est.  „Quod  si  fieri  non  poterat,  ut  plus  quam  decem 
m  e  d  i  m  n  a  ex  iugero  exararent,  quae  erat  ratio  decumanis  ?" 
II  3,  113.  „Ut  ab  aratoribus  Centurpinis  ne  amplius  in 
ingera  singula  quam  terna  medimna  exigeret",  II  3, 114. 
„Cur  M.  Brutus  referente  te  legibus  est  solutus,  si  ab  urbe 
plus  quam  decem  dies  afuisset",  Cic.  Orat.  Phil.  II  31. 
„Quae  lex  melior,  utilior  optima  etiam  re  publica  saepius 
flagitata  quam  ne  praetoriae  provinciae  plus  quam  an- 
um  neve  plus  quam  biennium  obtinerentur",  Cic. 
Orat.  Phil.  I  19.  Quo  loco  comparativum  ,plus'  cum  parti- 
cula  quam  bis  coniunctum  videmus.  „Nec  praeteribo  .  .  . 
non  amplius  quam  terna  milia  peraeque  in  singulos 
menses  ex  ephemeride  eum  expensum  sumptui  ferre  solitum", 
Nepos,  Attic.  13,  6.  „Quare  ex  istis  nolo  amplius  quam 
centum  iugera",  Nep.  Thrasyb.  4,  2.  „Hic  tamen  non 
amplius  quam  triduum  fame  fatigatus,  cum  castra 
moverentur,  insciente  Antigono  ingulatus  est  a  custodibus", 
Nep.  Eum.  12,  4.  „Nemo  plus  quam  annum  consulatum 
gessit",  Liv.  9,  18,  13.  „Quis  pro  certo  adfirmet,  cum  alibi 
tredecem  milia,  alibi  haud  plus  quam  septem  in- 
veniam",  Liv.  27,  1,  13.  „Etiam  quia  plus  quam  unum 
ex  patriciis  creari  non  licebat,  artior  petitio  quattuor  peten- 
tibus  erat",  Liv.  39,  32,  7.  „Neque  in  ea  provincia  plus 
quam  duas  legiones  esse",  Liv.  44,  21,  8.  „Medium  spa- 
tium  torrentis  paulo  plus  quam  mille  passus  patebat", 
Liv.  44,  35,  17.  „Is  quoque  transfuga  nuntiabat  Bessum  haud 
amplius  quam  ducenta  stadia  abesse",  Q.  Curt.  5,  13, 
11.  „Ut  pontificis  niaximi  arbitrio  plus  quam  binoctium 
abesset",  Tac.  Ann.  3,  71.  Quo  uno  loco  substantivum  ,bi- 
noctium'  ad  spatium  significandum  occurrit.  „Haud  am- 
plius  quam  ducentos  sine  iustis  armis  misit",  Tac.  Ann. 
14,  32.  „Sunt  qui  paulo  minus  quam  octoginta  milia 
Britannorum  cecidisse  tradant",  Tac.  Ann.  14,  37. 

Cum  genitivo  autem  iunctam  particulam  ,quam'  his  locis 
invenimus:  „De  se  homines,  quibus  ne  reiciendi  quidem  ara- 

plius  quam  triura  iudicum  praeclarae  leges  Corneliae 
faciunt  potestatem,  hunc  hominem  .  .  .  nolunt  iudicare",  Cic. 
in  Verr.  II  2,  77.  „Ne  quis  nostrum  plus  quam  unius 
civitatis  esse  possit",  Cic.  pro  Corn.  Balbo  31.  „Ne  tu 
mihi  plus  quara  unius  legionis  principes  hastatosque 
dederis",  Liv.  7,  34,  5.  „Ne  quis  senator  maritiraam  navem, 
quae  plus  quam  trecentarum  amphorarura  esset, 
haberet",  Liv.  21,  63,  3.  „Praesidium  Punicura  alius  decera, 
alius  septem,  alius  haud  plus  quam  duum  milium 
fuisse  scribit",  Liv.  26,  49,  2.  „Aetolorum  et  Boeotorum, 
qui  non  explebant  plus  quara  quingentorura  omnes 
numerura,  Lyco  Achaeus  praefectus  erat",  Liv.  42,  51,  9. 
„Nam  cum  Olympi  radices  montis  paulo  plus  quam  mille 
passuum  ad  mare  relinquant  spatiura",  Liv.  44,  6,  15.  „In 
otio  railitem  ali,  nec  plus  quam  sex  ..."''dierum^  fru- 
mentum  habere",  Liv.  44,  20,  4.  Hic  post  ,sex'  lacuna  est; 
certe  ante  ,frumentum'  genitivus  ,dierum  vel  mensiura'  ex- 
stitit ;  ,dierum'  Sigonius  addidit,  ,mensiura'  Kreissigius.  „Quum 
omnis  regia  supellex  haud  amplius  quam  sexaginta 
talentorum  esset",  Q.  Curt.  10,  2,  24. 

Nunc  sequuntur  exempla,  quibus  ablativus  cum  particula 
quam  coniunctus  est:  „Nec  magis  adfirraabunt  signum  illud; 
si  erunt  mensi  sex  pedum  esse  quam  solem,  quem  mentiri 
non  possunt,  plus  quam  duodevigintipartibus  ma- 
iorem  esse  quam  terram",  Cic.  Ac.  prior.  II  128.  „In  qua 
(pictura)  Zeuxin  et  Polygnotum  et  Timanthem  et  eorum,  qui 
non  sunt  usi  plus  quam  quattuor  coloribus,  formas 
et  lineamenta  laudamus",  Cic.  Brutus  70.  „Neve  ipse  navem 
uUam  praeter  duos  lembos,  qui  non  plus  quam  sedecim 
remis  agerentur,  haberet",  Liv.  34,  35,  5.  Similis  est  hic 
Livi  locus:  „Naves,  quarum  nulla  plus  quam  triginta 
remis  agatur,  habeto",  38,  38,  8. 

Deinde  tres  Ciceronis  loci  inveniuntur,  ubi  praepositiones 
cum  particula  ,quam'  coniunctae  sunt:  „Nec  plus  quam 
de  singulis  rebus  serael  consulunto",  de  leg.  III  11. 
„Nam  partim  quinque  eius  partis  esse  dixerunt,  partim  non 

plus  quam  in  tris  partis  posse  distribui  putaverunt", 
de  inv.  57.  „Quid  enim  lioc  miserius  quam  eum,  qui  tot 
annos,  quot  habet,  designatus  consul  fuerit,  fieri  consulem 
non  posse?  praesertim  cum  aut  solus  aut  certe  non  plus 
quam  cum  altero  petat",  epist.  ad  Att.  IV  8^  2.  Cicero 
igitur  praepositiones  non  nisi  cum  particula  ,quam'  con- 
iungit;  alii  scriptores  in  praepositionibus  numquam  particu- 
lam  ,quam'  adhibent. 

Denique  numeri,  quorum  casus  flecti  non  potest,  cum 
,quam'  coniuncti  inveniuntur:  „Nam  Poenorum  prima  erup- 
tione  perculsi  ceciderunt  haud  plus  quam  triginta", 
Liv.  23,  44,  5.  „Erant  autem  ii  numero  plus  quam  quin- 
que  et  triginta",  Liv.  28,  26,  2.  „Multo  minus  quam 
mille  captum",  Liv.  24,  42,  8.  Etiam  in  adverbiis  numeri 
particula  ,quam'  invenitur:  „Uterque,  si  ad  eloquendum  ve- 
nerit,  non  plus  quam  semel  eloquetur",  Cic.  de  off. 
III  6 L  „Ne  plus  quam  semel  certemus,  penes  me  exem- 
plum  erit",  Tac.  Hist.  2,  47.  „Singulae  (anseres)  non  plus 
quam  ter  in  anno  pariunt",  Varro,  Rer.  rust.  III  10,  3. 
Quo  loco  Keilius  pro  ,plus  quater',  quod  codices  praebent, 
,plus  quam  ter'  scribit  Columella  et  geoponicis  auctoribus; 
quod  recte  videtur  fecisse.  Quamquam  aliis  Varronis  locis 
particula  quam  semper  deest,  tamen  hoc  loco  res  ,plus  quam 
ter'  postulat. 

Ultimo  loco  huius  paragraphi  tria  exempla  proferam, 
quae  post  comparativum  ,plus'  particulam  ,quam'  cum  adiec- 
tivis  coniunctam  praebent:  „Se  legem  laturum,  ne  plus 
quam  annua  ac  semestris  censura  esset",  Liv.  4,  24,  5. 
Hic  autem  in  adiectivis  ,annua'  et  ,semestris'  numerus  con- 
tinetur.  „Quae  (opes)  apud  milites  plebemque  plus  quam 
modicae  erant",  Liv.  21,  24.  „Has  tantas  viri  virtutes  in- 
gentia  vitia  aequabant,  inhumana  crudelitas,  perfidia  plus 
quam  Punica",  Liv.  21,  4,  9.  Duobus  ultimis  locis  adiec- 
tivis  modus  significabatur.  Livius  igitur  adiectiva  semper 
cum  particula  ,quam'  coniungit,  numquam  Cicero.  Sed  haec 
hactenus. 


—    35  — 


§  9.  Quid  autem  commovit  Ciceronem,  ut  particulam 
,quam',  quae  in  prisca  latinitate  non  occurrat,  post  com- 
parativos  ,plus,  amplius'  adliiberet?  Qua  via  particula  quam, 
quae  ante  Ciceronem  numquam  invenitur,  in  linguam  Latinam 
penetravit?  Aeque  atque  antea  ab  ablativo  etiam  nunc  or- 
diendum  esse  videtur.  Pro  ablativo  enim  comparationis  ^), 
qui  a  principio  ad  res  comparandas  adhibebatur,  iam  Plautus 
particula  ,quam'  utitur.  Similiter  igitur  atque  in  compara- 
tivis,  quibus  res  comparantur,  etiam  post  comparativos  ,plus, 
amplius'  Cicero  pro  ablativo  particulam  ,quam'  posuit,  quam- 
quam  hic  comparatio  non  exstat.  Itaque  Cicero  in  orationi- 
bus  Verrinis  modo  ablativum  modo  particulam  'quam'  adhibet 
velut  „Concedes,  opinor,  ut  cum  decumo  fructus  arationis 
perceptus  sit,  neminem  minus  tribus  decumis  dedisse", 
II  3,  114  „Ne  amplius  quam  singulas  .  .,  ut  ne  plus 
quam  ternas  decumas  darent",  II  3,  115.  Ablativum 
autem  post  comparativos  „plus,  amplius,  minus,  longius, 
propius"  in  numeris  adhibitum  non  comparationis,  sed  rec- 
tius  separationis  appellandum  esse  censeo  ideo  quod  com- 
paratio  non  fit.  ,Plus  duobus  viris'  significat  „von  zwei 
Mannern  aus  betrachtet  mehr." 

Etiam  ablativum  comparationis  a  principio  ,separativum' 
fuisse  Schmalzius  in  syntaxi  Latina  explicat.  Mirum  igitur 
non  est,  quod  in  prisca  latinitate  particula  quam  non  oc- 
currit,  cum  ,quam'  ad  res  conferendas  pertineat.  Sed  cur 
Caesar,  Sallustius,  aequales  Ciceronis,  particulam  ,quam'  non 
adhibent?  Nimirum,  quod  Caesar,  cum  rebus  grammaticis 
studeret  et  analogiam  sequeretur,  eam  anomaliam  non  tole- 
ravit.  Sallustius  autem  priscum  sermonem  imitatur.  Varro 
quidem  particulam  ,quam'  non  adhibet  nisi  uno  loco,  ubi 
pro  ,plus  quater',  quod  codices  praebant,  ,plus  quam  ter' 
legendum  est,  cum  res  hanc  scripturam  postulet.  Cornelius 
Nepos  autem  Ciceronem  sequitur,  item  posteriores  scriptores, 
Livius,  Curtius,  Tacitus,  Plinius.  Denique  annotandum  est 
particulam  ,quam'  tanturamodo  post  comparativos  ,plus,  am- 


1)  Cf.  Schmalz,  Lat.  Syntax,  p,  253. 

plius,  minus'  inveniri,  plerumque  in  enuntiatis,  quae  negantur; 
nonnuUis  quidem  locis,  quos  apud  Livium  tractavi,  perspicui- 
tatis  causa  ,quam'  adiectum  videtur  esse. 

§  10.  Postquam  exemplis  allatis  diversas  formas  post 
comparativos  „plus  amplius  minus  longius  propius"  adhibitas 
earumque  originem  protuli,  nunc  summam  breviter  referam. 
Veterrimum  quidem  monumentum,  in  quo  comparativi  „plus 
minus"  inveniuntur,  inscriptio  exstat,  quae  dicitur  ,senatus 
consultum  de  Bacchanalibus'.  In  ea  inscriptione  ablativus 
et  substantivi  et  numeri  invenitur,  tum  ablativus  numeri 
casu  substantivi  non  mutato,  unde  novi  generis  explanatio 
sequitur.  Progressus  autem  exemplis  ex  ea  inscriptione  haustis 
ita  explicandus  esse  videtur  mihi:  1.  „Neve  inter  ibei  mu- 
lieribus  plous  tribus  arfuise  velent";  hic  substantivi 
et  numeri  ablativus  exstat.  2.  „Neve  inter  ibei  virei  plous 
duobus  arfuise  velent";  quo  loco  substantivum  ,virei'  a 
comparativo  ,plus'  seiunctum  et  verbo  ,velent'  subiectum  in 
nominativo  positum  est.  3.  „Homines  plous  V  sacra  ne 
quisquam  fecise  velet";  hic  ablativus  prorsus  deest,  cum 
numerus  declinari  non  possit;  inde  sequitur  forraa  postea 
plurime  usitata.  4.  „Minus  quindecim  dies  sunt."  Ita 
factum  est,  ut  praeter  ablativum,  qui  a  principio  exstabat, 
etiam  hoc  novum  genus  dicendi  adhiberetur.  Quae  explicatio 
si  non  certa  quidem,  at  tamen  verisimillima  esse  videtur 
mihi,  quod  alio  modo  difficultatem  loci  ,virei  plous  duobus' 
expediri  non  posse  existimo.  Particula  quam  autem  in  prisca 
latinitate  et  apud  Caesarem  et  Sallustium  omnino  non  exstat. 
Cicero  primus  quidem  pro  ablativo  etiam  particulam  ,quam' 
post  comparativos  ,plus,  amplius'  posuit,  ut  denique  hoc 
dicendi  genus  oreretur:  5.  „Neque  enim  plus  quam  tres 
aut  quattuor  reliqui  sunt."  Itaque  a  scriptoribus ,  qui 
post  Ciceronem  aurea  aetate  scripserunt,  ut  a  Cornelio 
Nepote  Livioque,  praeter  casum  non  mutatum  atque  abla- 
tivum  etiam  particula  ,quam'  non  numquam  adhibita  est. 
Postea  autem  aetate  argentea  quae  dicitur  apud  Curtium 
et  Tacitum  ,  quibus  particula  quam  omissa  fortasse  ellipsis 
esse  videbatur,  comparativi  ,plus,  amplius,  minus'  cum  parti- 

cula  ,quam'  multo  saepius  coiiiuncti  suiit.  Post  comparativos 
,longius,  propius'  numquam  particula  ,quam'  posita  est  neque 
in  prisca  neque  in  aurea  neque  in  argentea  latinitate.  Sed 
haec  universe  de  diversis  formis. 

§  11.  Nunc  autem  mihi  disputandum  est,  quem  ser- 
monem  singuli  scriptores  post  singulos  comparativos  adhi- 
buerint  quasque  formas  praetulerint.  Priusquam  singulos 
scriptores  adeam,  inscriptionum  primum  volumen  tractabo, 
ut  a  monumento  incipiam,  quod  vetustissimum  sermonem 
vulgarem  magna  ex  parte  praebet.  In  inscriptionibus  igitur 
post  comparativum  plus  semel  ablativus  invenitur,  bis  casus 
non  mutatur,  alias  nominativus  alias  accusativus  exstat;  post 
comparativum  amplius  ter  casus  mutatus  non  est,  semel  no- 
minativus,  bis  accusativus  positus  est.  Comparativus  'minus' 
ablativum  bis  praebet,  semel  etiam  ablativus  raensurae  aequo 
iure  statui  potest ;  ter  casus  mutatus  non  est,  bis  accusativus 
invenitur,  semel  numerus  flecti  non  potest  deficiente  sub- 
stantivo.  Post  comparativum  'longius'  semel  accusativus  non 
mutatur;  quo  loco  ,longius',  quod  raro  fit,  ad  tempus  signi- 
ficandum  adhibetur.  ,Propius'  vero  accusativum  in  eadem 
inscriptione  sexies  repetitum  praebet.  Summatim  igitur  in 
inscriptionibus  post  comparativos  „plus  amplius  minus  longius 
propius"  ablativus  ter  adhibitus,  casus  non  mutatus  decies 
exstat, 

Nunc  venio  ad  scriptores  priscae  latinitatis;  atque  pri- 
mum  Plautum  tractabo,  cuius  reliquiae  scripta  ceterorum 
aetate  superant.  Apud  Plautum  quidem  post  comparativum 
'plus'  ablativus  quater  invenitur,  semel  autem  aequo  iure 
ablativus  mensurae  statui  potest ;  accusativus  post  compara- 
tivum  'plus'  quinquies  positus  est;  ter  verba,  quae  compara- 
tivum  'plus'  sequuntur,  flecti  non  possunt;  post  comparativum 
'minus'  singulis  locis  ablativus  atque  nominativus  exstat. 
Universe  igitur  in  Plauti  fabulis  ablativus  quinquies,  casus 
non  mutatus  novies  invenitur.  Annotandum  est  Plautum 
tantummodo  comparativos  ,plus,  minus',  non  ,amplius,  longius, 
propius'  adhibuisse.  In  Enni  autem  fragmentis  post  com- 
parativum  'plus'  bis  casus  mutatus  non  est;  semel  compara- 

tivum  'plus'  iiomiiiativus  numeri  et  substantivi,  semel  adiec- 
tivum  sequitur.  Deinde  Caecilius  Statius  unum  locum  praebet, 
ubi  post  comparativum  'plus'  accusativus  non  mutatus  ex- 
stat.  In  Terenti  quidem  fabulis  post  comparativum  'plus' 
semel  ablativus,  ter  accusativus  non  mutatus  invenitur;  tribus 
denique  locis  adverbia,  quae  flecti  non  possunt,  comparativum 
'plus'  sequuntur  particula  quam  omissa.  Universe  igitur 
apud  Terentium,  qui  non  nisi  comparativum  ,plus'  adbibet, 
semel  ablativus  legitur,  sexies  casus  mutatus  non  est.  Post- 
quam  priscae  latinitatis  poetas  tractavi,  nunc  venio  ad  Ca- 
tonem  vetustissimum  scriptorem  sermonis  pedestris.  Atque 
Cato  quidem  post  comparativum  'plus'  sexies  accusativum 
non  mutatum  adbibet;  item  post  comparativum  ,amplius'  ac- 
cusativus  bis  invenitur;  denique  post  comparativum  ,minus' 
semel  ablativus,  semel  nominativus,  bis  accusativus  non  mu- 
tatus  positus  est.  Summatim  igitur  in  Catonis  reliquiis  post 
comparativos  'plus  amplius  minus'  ablativus  semel,  casus  non 
mutatus  undecies  legitur.  Quodsi  priscae  latinitatis  scrip- 
tores  respeximus,  ablativum,  qui  a  principio  erat,  iam  re- 
pressum  atque  rarius  adbibitum,  saepius  casum  non  mutatum 
invenimus.  Poetae  quidem  non  nisi  comparativis  ,plus,  minus' 
utuntur,  Cato  etiam  comparativum  ,amplius'  bis  adhibet, 

Aureae  autem  latinifcatis  aetate  accedit  nova  forma,  par- 
ticula  ,quam'  adiecta,  quod  genus  Cicero  primus  adhibet. 
Varronis  enim  libri  ,de  rebus  rusticis',  ubi  semel  particula 
quam  adhibita  videtur,  post  Ciceronem  scripti  sunt.  Atque 
Ciceronis  sermonem  post  comparativos  „plus  minus  amplius 
longius  propius"  adhibitum  nunc  consideremus.  Ablativus 
autem  post  comparativum  'plus'  undecies,  post  comparativum 
'amplius'  quinquies,  post  comparativum  'minus'  sexies,  denique 
post  comparativum  'longius'  serael  invenitur.  Sed  octies,  bis 
ablativus  mensurae,  bis  ablativus  temporibus,  bis  ablativus 
instrumenti,  bis  ablativus  absolutus  aequo  iure  statui  potest. 
Plerumque  ablativus  adhibetur  in  minoribus  numeris,  semper 
in  numero  ,unus',  qui  septies  in  ablativo  positus  est.  In 
maioribus  numeris  fere  casus  mutatus  non  est.  Nominativus 
autem  post  comparativum  'amplius'  quater,  post  compara- 

tivum  'miuus'  semel  mutatus  non  cst.  Accusativus  non  rau- 
tatus  post  comparativum  'plus'  ter,  post  comparativum  'am- 
plius'  septies,  post  comparativum  'propius'  ter  invenitur. 
Genitivus  quidem  post  comparativum  'plus  amplius  minus' 
singulis  locis  positus  est.  Quattuor  locis  verba,  quae  com- 
parativum  sequuntur,  flecti  non  possunt ;  sed  particula  'quam' 
deest.  Denique  exstant  quattuor  loci,  quorum  casus  per- 
spicuus  non  est.  Particula  ,quam'  vero  in  Ciceronis  scriptis 
vicies  invenitur.  Post  comparativum  ,plus'  nominativus  cum 
particula  'quam'  bis  coniunctus  est,  accusativus  septies. 
Comparativus  ,amplius'  ter  praebet  accusativum  cum  parti- 
cula  'quam'  coniunctum.  Genitivus  quidem  post  compara- 
tivum  'plus'  semel,  item  post  comparativum  'amplius'  semel 
cum  particula  'quam'  cuniunctus  est.  Cum  ablativo  autem 
iunctam  particulam  'quam'  bis  post  comparativum  'plus'  vide- 
mus.  Denique  ,quam'  cum  praepositionibus  tribus  locis 
coniunctum  est,  semper  post  comparativum  'plus'.  Uno  autem 
loco  particula  ,quam'  in  adverbio  numeri  ,semel'  invenitur. 
Atque  primum  ,quam'  apud  Ciceronem  in  libris  ,de  inventione' 
occurrit,  deinde  saepius  in  orationibus  Verrinis,  quae  verborum 
ubertatem  quandam  praebent.  Denique  particula  'quam'  in 
orationibus  Pbilippicis,  quas  Cicero  scripsit  ultimis  aetatis 
annis,  adbibita  est.  Cum  bominum  et  rerum  copia  signi- 
ficatur,  particula  'quam'  saepius  exstat,  rarius  in  rationibus 
temporis  et  spatii.  Semper  praepositiones  cum  particula 
,quam'  coniunctae  sunt.  Plerumque  ,quam'  in  enuntiatis, 
quae  negantur,  invenitur.  Apud  Ciceronem  particula  ,quam' 
non  nisi  post  comparativos  ,plus,  amplius'  posita  est,  apud 
Livium  etiam  post  comparativum  ,minus'.  Quo  dicendi  ge- 
nere  utitur  Cicero  post  comparativos  'plus  amplius  minus'  in 
epistulis,  ubi  magis  sermonem  vulgarem  sequitur?  In  epi- 
stulis  igitur  Cicero  semel  ablativum ,  sexies  casum  non  mu- 
tatum  posuit;  uno  loco  etiam  particula  'quam'  exstat;  sed 
hic  ,quam'  cum  praepositione  coniunctum  est,  quas  Cicero 
semper  cum  particula  ,quam'  coniungit.  Plerumque  igitur 
in  epistulis  Ciceronis  casus  non  mutatus  invenitur.  Alii 
quidem,  quorum  epistulae  in  Ciceronis  epistularum  corpore 

exstant,  non  nisi  casum  immutatum  post  comparativum  ,plus 
amplius'  adhibent.  Itaque  in  sermone  vulgari  casus  non 
mutatus  post  comparativos  'plus  amplius  minus'  praevaluisse 
videtur.  Quod  si  Ciceronis  sermonem  post  comparativos 
'plus  amplius  minus  longius  propius'  adhibitum  universe  re- 
speximus,  casum  non  mutatum  viginti  quinque  locis,  ablativum 
viginti  tribus  locis  exstare,  particulam  'quam'  viginti  locis  posi- 
tam  esse  invenimus.  Cicero  igitur  fere  totidem  tres  diversas 
formas  adhibuit.  Casus  immutatus  maxime  saepe  invenitur; 
deinde  ablativus  sequitur  ;  particula  'quam'  minime  saepe 
exstat.  Utro  denique  comparativo  Cicero  saepius  usus  est, 
comparativo  'plus'  au  'amplius'  ?  Comparativum  'plus'  autem 
saepius  adhibuit,  cum  ,plus'  tricies  quater,  ,amplius'  vicies 
quinquies  inveniatur.  Multo  saepius  comparativus  'plus'  cum 
particula  ,quam'  coniunctus  est  quam  comparativus  ,amplius' ; 
post  ,plus'  enim  ,quam'  sedecies  positum  est,  post  ,amplius' 
quater. 

Nunc  venio  ad  aequales  Ciceronis.  Atque  primum  Var- 
ronis  sermonem  tractabo.  Varro  igitur  ablativum  post  com- 
parativum  minus  bis  praebet ;  nominativas  autem  semel  post 
comparativum  ,plus'  mutatus  non  est;  quo  loco  numerus 
ordinalis  exstat.  Plerumque  post  comparativos  ,plus,  minus' 
accusativus  non  mutatus  invenitur,  post  comparativum  'plus' 
octies,  post  comparativum  'minus'  quinquies.  Genitivus  quo- 
que  post  comparativum  'amplius'  semel  exstat.  Denique 
duobus  locis  verba,  quae  comparativum  'plus'  sequuntur,  flecti 
non  possunt ;  alias  ,quam'  omissum  est ,  alias  in  adverbio 
numeri  ,ter'  adhibitum  videtur,  quo  loco  pro  ,plus  quater' 
plus  quam  ter  legendem  est.  Summatim  igitur  in  Varronis 
scriptis  bis  ablativus,  sedecies  casus  non  mutatus,  semel 
particula  ,quam'  invenitur.  Ergo  casus  immutatus  apud 
Varronem  valde  praevalet.  Etiam  Varro  comparativum  'plus' 
praetulit  comparativo  'amplius',  cum  ,plus'  undecies,  ,amplius' 
semel  adhibuerit.  Quae  res  aliter  se  habet  apud  Caesarem, 
Sallustium,  Cornelium  Nepotem,  scriptores  historiae,  qui 
comparativura  'amplius'  anteponunt.  Atque  Caesar  compara- 
tivo  ,amplius'  viginti  tribus  locis  usus  est,  uno  quidem  loco 

comparativiis  ,plus'  invenitur,  ubi  comparativus  ,amplius'  iam 
in  eadem  enuntiatione  adhibitus  est.  Ablativus  autem  apud 
Caesarem  post  comparativum  'plus'  semel,  post  comparativum 
'amplius'  undecies  exstat;  post  comparativum  'minus'  ter, 
post  comparativum  'longius'  novies  ablativus  invenitur.  Sed 
quattuordecim  locis  ablativus  mensurae,  singulis  locis  ab- 
lativus  temporis  et  ablativus  absolutus ,  duobus  denique . 
locis  ablativus  praepositionibus  ,ab,  ex'  subiectus  eodem 
iure  statui  possunt.  Nominativus  quidem  post  compara- 
tivum  'amplius'  quinquies,  post  comparativum  'minus' 
semel  mutatus  non  est.  Accusativus  non  mutatus  exstat 
quinque  locis,  quater  post  comparativum  'amplius',  semel 
post  comparativum  'minus'.  Denique  genitivus  post  com- 
parativum  'amplius'  ter  positus  est.  Universe  igitur  Caesar 
post  comparativos  'plus ,  amplius,  minus,  longius'  viginti 
quattuor  locis  ablativum  praebet,  quattuordecim  locis  nomi- 
nativi,  accusativi,  genitivi  casus  mutatus  non  est.  Caesarem 
totiens  ablativum  adhibuisse  ex  eo  intellegendum  est,  quod 
saepe  etiani  ablativus  mensurae  statui  potest.  Post  com- 
parativum  'longius'  omnibus  locis  ablativus  exstat.  Ad  co- 
piam  hominum  et  rerum  significandam  a  Caesare  casus  im- 
mutatus  fere  semper  positus  est,  ad  tempus  et  spatium 
significandum  plerumque  ablativus  adhibitus  est.  Numquam 
autem  apud  Caesarem  particula  'quam'  invenitur.  Item  Sal- 
lustius  ,quam'  non  adhibet.  Atque  ablativus  post  compara- 
tivum  'amplius'  quater  legitur;  uno  quidem  loco  ablativus 
subiectus  praepositioni  ,cum'  aequo  iure  statui  potest.  No- 
minativus  non  mutatus  semel,  accusativus  immutatus  bis  post 
comparativum  'amplius'  invenitur.  Etiam  genitivi  casus  uno 
loco  post  comparativum  'amplius'  exstat.  Denique  duobus 
locis  numeri,  qui  comparativum  'amplius'  sequuntur,  flecti 
non  possunt;  sed  particula  'quam'  deest.  Sallustius  igitur 
non  nisi  comparativum  ,amplius'  adhibuit;  atque  post  com- 
parativum  ,amplius'  quater  ablativum,  sexies  casum  non  mu- 
tatum  praebet.  Denique  Cornelius  Nepos  comparativum  am- 
plius  praefert  comparativo  plus ;  ,amplius'  enim  octies,  ,plus' 
semel  exstat.  Primus  autem  scriptorum  historiae  particulam 
*quam'  adhibet;  qua  in  re  Ciceronem  sequitur.    Atque  par- 

ticula  ,quam'  ter  cum  accusativo  coniuncta  est,  semper  post 
comparativum  'amplius'.  Ablativus  autem  apud  Cornelium 
Nepotem  bis  invenitur ,  semel  post  comparativum  'amplius', 
semel  post  comparativum  'minus';  post  'amplius'  etiam  ab- 
lativus  instrumenti,  post  'minus'  ablativus  temporis  aequo 
iure  statui  potest.  Nominativus  quidem  semel  post  compa- 
rativum  'amplius'  mutatus  non  est;  item  accusativus  immu- 
tatus  semel  post  comparativum  'amplius'  exstat.  Deinde 
genitivi  casus  non  mutatus  uno  loco  post  comparativum 
'minus'  invenitur.  Tribus  denique  locis  numeri,  qui  compara- 
tivum  sequuntur  fiecti  non  possunt,  bis  post  comparativum 
,amplius',  semel  post  comparativum  'plus'.  Particula  'quam' 
autem  deest.  Universe  igitur  Cornelius  Nepos  bis  ablativum, 
quinquies  casum  non  mutatum ,  ter  particulam  ,quam'  ad- 
hibuit. 

Poetarum  buius  aetatis  Catullus  unus  duo  exempla 
praebet;  ablativus  autem  post  comparativum  'plus'  semel 
legitur,  uno  quoque  loco  acciisativus  non  mutatus  exstat 
post  comparativum  'amplius'.  Quodsi  Ciceronis  aetatis  ser- 
monem  post  singulos  comparativos  adhibitum  respeximus,  ea 
aetate  novam  formam,  particuhim  quam  adiectam,  a  Cicerone 
creatam  videmus  esse.  Qua  nova  forma  non  numquam  Cicero 
Cornelius  Nepos,  semel  quoque  Varro  usi  sunt,  non  usi  sunt 
Caesar,  Sallustius,  Catullus.  Praevalet  autem  apud  omnes 
scriptores  casus  non  mutatus,  imprimis  accusativus  immutatus. 

Ex  scriptoribus  quidem  aetatis  Augusti  elegi  Livium,  qui 
multa  ac  varia  exempla  praebet.  Livius  igitur  post  singulos 
comparativos  omnia  tria  genera  dicendi  aut  ablativum  aut  casum 
non  mutatum  aut  particulam  'quam'  adhibet.  Atque  ablativus 
post  comparativum  'plus'  duodecies  invenitur,  post  compara- 
tivum  'amplius'  septies,  post  comparativum  'minus'  quater,  post 
comparativum  'longius  bis,  post  comparativum  'propius'  ter; 
universe  igitur  ablativus  apud  Livium  duodetricies  exstat. 
Sed  plerumque  etiam  ahus  ablativus  atque  comparationis 
titatui  potest.  Itaque  septies  ablativus  mensurae,  ter  abla- 
tivus  instrumenti,  quinquies  ablativus  absolutus,  octies  de- 
nique  ablativus   subiectus  praepositioni  ,cum'  eodem  iure 

statui  possuiit.  Multo  saepius  autera  post  singulos  compara- 
tivos  casus  rautatus  non  est.  Nominativus  quidera  post  com- 
parativum  'plus'  vicies  semel  positus  est,  post  coraparativum 
'araplius'  ter  decies,  denique  post  comparativum  'minus'  duo- 
decies.  Deinde  accusativus  non  mutatus  duobus  et  quadra- 
ginta  locis  exstat,  atque  post  comparativum  'plus'  duodevicies, 
post  comparativum  'amplius'  undecies,  post  comparativum 
'minus'  duodecies,  post  comparativum  'propius'  semel.  Geni- 
tivus  autem  post  coraparativum  'plus'  quater,  post  compara- 
tivum  'amplius'  semel,  post  comparativura  'minus'  quinquies 
iiivenitur.  Etiam  dativi  casus  uno  loco  post  comparativum 
'amplius'  adhibitus  est.  Denique  sedecies  numeri,  qui  com- 
parativum  sequuntur,  fiecti  non  possunt,  octies  post  compa- 
rativum  'plus',  bis  post  comparativum  'amplius',  quinquies 
post  comparativum  'minus',  semel  post  comparativum  'longius'. 
Particula  'quam'  autem  deest.  Adhibita  est  particula  'quam' 
in  nominativo  quinquies,  atque  quater  post  comparativum 
'plus',  serael  post  comparativum  'amplius'.  Post  compara- 
tivum  'amplius'  aliis  locis  ,quam'  numquam  ponit  Livius; 
sed  hic  particulam  ,quara'  perspicuitatis  causa  adiectam  esse 
iam  commemoravi.  Cum  accusativo  quinquies  particula  quam 
coniuncta  est,  semper  post  comparativum  'plus'.  Deinde  post 
comparativum  'plus'  genitivum  sexies,  ablativum  bis  cum 
particula  quam  coniunctum  invenimus.  Etiam  cum  numeris, 
qui  llecti  non  possunt,  particula  ,quam'  ter  coniuncta  est, 
bis  post  comparativum  plus,  semel  post  comparativum  'minus'. 
Denique  ,quam'  ter  exstat  in  adiectivis.  Livius  autem  adiec- 
tiva  semper  cum  particula  ,quam'  coniungit,  non  Ennius  aut 
Cicero.  Deinde  in  praepositionibus  Livius  ,quam'  non  ad- 
hibet,  cum  Cicero  praepositiones  non  nisi  cum  particula 
,quam'  coniungat.  Ut  Cicero  ita  Livius  particula  quam  sae- 
pius  utitur,  cum  copia  hominum  et  rerum  significatur,  rarius 
in  rationibus  modi  et  spatii.  Denique  Livius  particulam 
,quam'  fere  semper  pogt  comparativum  'plus'  ponit;  non  nisi 
singulis  locis  comparativi  'amplius,  minus'  invenitur.  Uni- 
verse  igitur  Livius  post  comparativos  'plus,  amplius,  minus, 
longius,  propius'  ablativum  duodetricies,  casum  non  mutatum 

centies  quindecies,  particulam  ,quam'  vicies  quater  adhibuit. 
Ergo  longe  saepissime  casus  non  mutatus  apud  Livium  ex- 
stat.  Utrum  denique  comparativum  Livius  saepius  adhibet, 
comparativum  'plus'  au  'amplius'  ?  Ut  Cicero,  comparativum 
'plus'  anteponit,  cum  Caesar,  Sallustius,  Nepos,  qui  ante  eum 
libros  historiae  scripserunt,  fere  semper  comparativum  'am- 
plius'  adhibeant.  Comparativus  'plus'  autem  octogies  ter  apud 
Livium  invenitur,  comparativus  'amplius'  duodequadragies. 
Apertum  igitur  est  T.  Livium  genere  dicendi  secutum  esse 
Ciceronem,  ex  quo  etiam  particulam  ,quam'  recepit,  quod 
genus  dicendi  Caesar,  Sallustius  numquam  usurpant. 

Quem  denique  sermonem  scriptores  argenteae  aetatis 
quae  dicitur  post  singulos  comparativos  adhibent?  Cuius 
aetatis  scriptorum  tres  quidem  elegi,  Q.  Curtium  Rufum, 
Cornelium  Tacitum,  C.  Plinium  Secundum  minorem,  qui  ser- 
mone  post  comparativos  'plus  minus  amplius'  adhibito  quo- 
dammodo  inter  se  differunt.  Atque  Curtius  fere  semper 
particula  'quam'  post  comparativos  'amplius  minus'  utitur. 
Quinquies  enim  ,quam'  cum  comparativo  'amplius',  semel 
cum  comparativo  'minus'  coniunctum  est.  Quater  autem 
particulam  'quam'  cum  nominativo,  singulis  locis  cum  accu- 
sativo  et  genitivo  iunctam  videmus.  Ablativus  quidem  semel 
invenitur  post  comparativum  'longius',  quem  plerumque  ab- 
lativus  sequitur,  numquam  particula  'quam'.  Denique  uno 
loco  numerus,  qui  comparativum  'amplius'  sequitur,  flecti 
non  potest;  sed  hic  ,quam'  non  exstat.  Universe  igitur  Cur- 
tius  post  comparativos  'amplius,  minus,  longius'  sexies  par- 
ticulam  'quam',  singulis  locis  ablativum  et  casum  non  mu- 
tatum  posuit.  Particulam  ,quam'  autem,  quae  a  principio 
linguae  Latinae  omnino  non  exstabat,  nunc  apud  Curtium 
praevalere  videmus.  Tacitus  vero  fere  totidem  particulam 
'quam'  atque  casum  non  mutatum  adhibet.  Ablativus  autem 
bis  post  comparativum  'amplius'  invenitur;  semel  etiam  ab- 
lativus  absolutus  aequo  iure  statui  potest.  Deinde  nomina- 
tivus  non  mutatus  post  comparativum  'minus'  duobus  locis 
exstat.  Accusativus  semel  post  comparativum  'minus'  mutatus 
non  est.    Genitivus  quidem  ter  invenitur,  semel  post  com- 

parativum  'plus',  bis  post  comparativum  'amplius'.  Particula 
'quam'  autem  uno  loco  cum  nominativo  coniuncta  est.  Cum 
accusativo  iunctam  particulam  'quam'  ter  invenimus,  singulis 
locis  post  comparativos  'plus,  amplius,  minus'.  Denique 
semel  particula  'quam'  cum  adverbio  numeri,  ,semel'  post 
comparativum  'plus'  coniuncta  est.  Universe  igitur  Tacitus 
post  comparativos  'plus,  amplius,  minus'  bis  ablativum,  sexies 
casum  non  mutatum,  quinquies  particulam  'quam'  posuit. 
Accusativus  plerumque  cum  ,quam'  coniunctus  est,  num- 
quam  genitivi  casus.  Tacitus  autem  ,quam'  non  aclhibet 
totiens,  quotiens  Curtius;  fere  totidem  Tacitus  casum  non 
mutatum  atque  particulam  'quam'  usurpat.  Plinius  denique 
multo  rarius  in  epistulis  particula  'quam'  utitur.  Atque 
'quam'  uno  loco  cum  nominativo  coniunctum  est;  hic  autem 
exstat  numerus  ordinalis.  Ablativus  quidem  bis  invenitur; 
semel  post  comparativum  'amplius'  ablativus  mensurae,  semel 
post  comparativum  'minus'  ablativus  temporis  eodem  iure 
statui  potest.  Tribus  autem  locis  accusativum  non  mutatum 
post  comparativum  'amplius'  invenimus.  Apparet  igitur  ex 
paucis  exemplis  Plinium  in  epistulis,  ubi  sermonem  in  Cice- 
ronis  epistulis  adhibitum  sequitur,  fere  particulam  'quam' 
non  adhibuisse  praeter  unum  locum,  ubi  numerus  ordinalis 
exstat.  In  Plinii  panegyrico  nullum  exemplum  invenitur. 
Argentea  igitur  aetate  particula  'quam',  quae  antea  a  Cice- 
rone,  Nepote,  Livio  minime  saepe  adhibebatur,  apud  Curtium 
fere  semper  invenitur,  apud  Tacitum  fere  totiens  quotiens 
casus  non  mutatus;  Plinius  quidem  ,quam'  non  nisi  uno 
loco  ponit. 

§  12.  Posteaquam  igitur  tractavi,  quod  genus  dicendi 
singuli  scriptores  post  comparativos  „plus  amplius  minus 
longius  propius"  adhibuerint,  nunc  disseram,  ubi  hae 
formae  post  singulos  comparativos  positae  sint.  Atque 
Kuehnerus  1)  quidem  in  grammatico  libro  haec  exponit: 


1)  R.  Kuliner,  Ausfiihrliche  Gram.  der  lat.  Sprache,  II  p.  977 
Anra.  14.  1.  Aufl. 

„Die  Komparative  plus,  amplius,  longius,  minus ;  propius  nur 
vereinzelt  werden  den  ZaM-  oder  Mafibestimmungen  entweder 
mit  quam  oder  haufiger  ohne  quam  hinzugefiigt,  indem  die 
Zahl  oder  das  Mal3  in  dem  Kasus  stehen  bleibt,  den  die 
Konstruktion  des  Satzes  ohne  plus  usw.  verlangen  wiirde. 
Beim  Nominativ  und  Akkusativ  aber  konnen  auch  plus  am- 
plius  als  Substantiva  im  Nominativ  oder  Akkusativ,  und  die 
Zahl  oder  das  Mafi  im  Ablativ  ohne  „quam"  stehen."  Non 
male  quidem  observatum  est  in  numeris  et  rationibus  modi 
casum  non  mutatum  adhiberi;  sed  haec  pars  amplificanda 
esse  videtur  mihi.  Exemplis  enim  antea  allatis  cognosci 
potest  casum  non  mutatum  post  comparativos  'plus  amplius 
minus  longius  propius'  exstare,  cum  copia  hominum  et  rerum 
numeris  significetur,  cum  tempus  spatium  modus  notentur, 
sive  numeri,  ut  plerumque  fit,  adiecti  sunt,  sive  numeri  non 
exstant.  Exempli  causa  casus  non  mutatus  his  locis  in- 
venitur,  ubi  tempus  significatur  deficiente  numero:  „At  tecum 
plus  annum  vixit",  Cic.  pro  Quinctio  41;  „Estne  aut  tui 
pudoris  aut  nostri,  primum  rogare  de  die,  deinde  p  1  u  s 
annua  postulare",  Cic.  ep.  VII  23,  1.  Ratio  modi  invenitur 
velut  in  adverbio  „satis".  „Iam  calesces  plus  satis",  Ter. 
Eun.  85.  Spatium  quidem  notetur  „pedibus,  passibus",  tem- 
pus  vero  „horis,  diebus,  mensibus,  annis". 

Sed  altera  pars  Kuehneri  sententiae  corrigenda  esse 
videtur  mihi.  Quod  enim  contendit  comparativos  „plus, 
amplius,  longius,  minus,  propius"  aut  cum  particula  ,quam' 
aut  saepius  sine  particula  ,quam'  rationibus  numeri  et  modi 
addi,  errat.  Nos  quidem  in  dissertatione  nostra  invenimus 
aut  ablativum  aut  saepius  casum  non  mutatum  post  com- 
parativos  „plus,  amplius,  minus,  longius,  propius"  exstare.  Pro 
ablativo  Cicero  primus  non  numquam  particulam  ,quam'  post 
comparativos  plus,  amplius  adhibuit.  Ablativus  igitur  prin- 
cipalis  et  vetustior  sermo  est,  non  particula  ,quam'  ut  Kueb- 
nerus  putat.  Post  comparativos  ,longius,  propius'  numquam 
particula  'quam'  posita  est. 

Restat,  ut  denique  breviter  quaeratur,  utrum  post  com- 
parativos  'plus,  amplius,  minus'  ellipsis  statui  possit  necne. 

Ellipsin  enim  exstare  Reisigius  contendit.  Quid  autem  est 
ellipsis?  Ellipsis  vero  est  omissio  vocabuli,  quod  etsi  non 
dictum,  cogitatur  tamen.  Quodsi  in  prisca  latinitate  parti- 
cula  ,quam'  omnino  non  exstitit,  ellipsin  admittendam  non 
esse  perspicuum  est.  Fortasse  autem  argentea  aetate  scri- 
ptoribus  velut  Curtio  particula  quam  oraissa  ellipsis  esse 
videbatur. 


1)  Reisig,  Vorlesungen  iiber  lat.  Sprachwissenschaft,  p.  798. 


VITA. 


Paulus  Habeck  agricolae  rommerani  filius  natus  sura 
in  praedio  rustico  prope  oppidum  N  a  u  g  a  r  d  sito,  cui  nomen 
est  Friedrich-WilheJmshof,  a.  d.  XVII.  Kal.  Mai.  anni 
MDCCCLXXXIX  patre  Ottone  matre  e  gente  Kluetz.  Fidei 
addictus  sum  evangelicae.  Postquam  abanno  MDCCCLXXXXVl 
usque  ad  annum  h.  s.  III.  scholam  Naugardiensem  fre- 
quentavi,  ad  gymnasium  oppidanum  Sedinense  me  contuli; 
liic  maturitatis  testimonium  adeptus  E  s  k  u  c  h  i  o  directoro 
autumno  anni  h.  s.  VII.  academiam  Berolinensem  petivi;  cuius 
civis  fui  quattuor  semestria;  docuerunt  me  viri  illustrissimi 
et  doctissimi  Norden,  v.  Wilamowitz -Moellendorff, 
Diels,  Schmidt,  Roethe,  Riehl.  Exercitationibus  pro- 
seminarii  philologici  interfui  Nordeno  moderante.  Moratus 
unum  semestre  in  academia  Tubingensi,  ubi  viros  doctis- 
simos  Schmid,  Gundermann,  Maier,  Kornemann 
audivi,  almam  matrem  lenensem  adii,  cuius  civis  eram 
per  quattuor  semestria.  Hic  me  docuerunt  viri  doctissimi 
et  illustrissimi  Delbrueck,  Goetz,  Hirzel,  Eucken, 
Michels.  Ut  seminarii  part.  II  essem  sodalis,  permiserunt 
benigne  Goetz,  Ilirzel,  Diehl.  Cuius  scminarii  sodalis 
ordinarius  eram  per  duo  semestiia.  Seminarii  superioris  ut 
sodalis  essem  ordinarius,  benignitate  G  o  e  t  z  i  i  atque  H  i  r  - 
zelii  directorum  effectum  est. 

Quibus  praeceptoribus  gratiam  semper  habebo,  imprimis 
cum  Bertholdo  Delbrueckio  tum  Georgio  Goetzio, 
(^ui  nuipquara'  consilio  aut  opera  raihi  defuerunt. 


